הוועדה המיוחדת לפניות הציבור, כנסת 18, פרוטוקול מספר 149, 2012-02-21 10:00

דוד אזולאי: ברוך ה'.

יורם אוהב ציון: אין לנו תלונות, הכול בסדר, רק נושאים לטיפול ואנחנו נקדם אותם הלאה, אבל לפני שנתחיל בנקודות עצמן אני רוצה שנעשה סיור באזור.

יורם אוהב ציון: אחרי הפינוי מגוש קטיף כשהחלטנו, מספר יישובים, להקים חבל ארץ חדש, פנינו לממשלת ישראל, הציעו לנו כמה אופציות, אחת האופציות היא מזרח לכיש, לקחנו את המשימה ושמחנו ביחד עם נווה דקלים שהקימו את בני דקלים, ביחד עם תל קטיף וחלק מכפר דרום את נטע-מרשם, קטיף הגיעו לאמציה ובימים אלה אנחנו הולכים ומתקדמים.

יורם אוהב ציון: אנחנו נמצאים כרגע בקטיף-אמציה.

יורם אוהב ציון: לצערנו הרב זו הדוגמה הלא טובה של כל מה שקרה.

יורם אוהב ציון: למעשה אנחנו עוד מעט שבע שנים אחרי הפינוי ומה שאתם רואים כרגע זה חידוש, זאת אומרת טרקטור עלה על השטח, ברוך ה', יום ראשון.

יורם אוהב ציון: בזכות מנהלת תנופה, בזכות דני מורביה, ראש המועצה ומשרד ראש הממשלה, נעשתה דחיפה מאוד מאוד גדולה לגמור את ההסכם מול היישוב הוותיק, נחתם השבוע הסכם, הסכם השבה, אנחנו יכולים להתחיל לעבוד, החטיבה להתיישבות שעשתה עבודה מצוינת גם באתר הזמני ממשיכה לעשות פה את העבודה בפינוי המפטמה והכול, וביחד עם משרד השיכון להתחיל לקדם את הכול.

קריאה: 5 מיליון שקל.

יורם אוהב ציון: אתה רוצה להתחיל להגיד מספרים?

יורם אוהב ציון: עדיף שלא.

יורם אוהב ציון: המפטמה תעבור ונוכל להתחיל לעבוד.

יורם אוהב ציון: אנחנו בשאיפה ובתקווה שבעזרת ה' באזור בין ינואר למאי 2013 המגרשים יהיו למסירה.

יורם אוהב ציון: ככל שזה יהיה יותר מהר, אנחנו נשמח יותר מהר, על מנת שלא תהיה כותרת, כמו שאני רואה בעשר שנים לפינוי, שרואים שקטיף עדיין מתעסקת בבנייה של הבתים הפרטיים.

יורם אוהב ציון: אנחנו מקווים בעזרת ה' שזה יהיה כמה שיותר מהר.

יורם אוהב ציון: זה בנושא אמציה.

דוד אזולאי: היישובים פה באים עם כל אותן משפחות, כקהילה אחת?

יורם אוהב ציון: רוב היישובים הם יישובים שלמעשה קצת התפזרו.

יורם אוהב ציון: קטיף, יחסית, מתוך 65 משפחות הגיעו 45 משפחות, מתוכן 33 משפחות שמוגדרות זכאיות, שאר המשפחות הן משפחות שהצטרפו תוך כדי לקהילה ועוד היד נטויה.

דוד אזולאי: כשאתה אומר זכאיות, מה הקריטריון לזכאות?

יורם אוהב ציון: בזכאיות בעצם מה שחוק פינוי-פיצוי אומר, משפחה שהייתה עם ותק, או עם מגרש או בלי מגרש, עם ותק כזה או אחר, נחשבת משפחה זכאית.

דוד אזולאי: זה בא לידי ביטוי במימון?

יורם אוהב ציון: זה בא לידי ביטוי בכל הנושא של מנהלת התנופה שמלווה אותנו.

יורם אוהב ציון: כל הנושא, אם זה פיצוי, אם זה מגרש, אם זה טיפול כזה או אחר, אם זה אפילו משרד הרווחה, שמלווה כל משפחה ומשפחה, אם זה דרך ליווי פרטני או דרך ליווי יישובי, מנהלת תנופה מתקצבת, משרד הרווחה מטפל, הגענו לנושא של הטיפול הפרטני וגם הנושא של- - -

דוד אזולאי: ביישוב אמציה, כל מי שיושב כרגע זה נקרא מבנים זמניים?

יורם אוהב ציון: כן.

יורם אוהב ציון: אנחנו גם נשב שם במועדון.

יורם אוהב ציון: כל הגגות אדומים, אלה מה שמוגדר קרווילות.

יורם אוהב ציון: יש פה 57 קרווילות על 35 מגרשים.

יורם אוהב ציון: ההסכם מול אמציה אומר שברגע שאנחנו בעזרת ה' נבנה, המדינה לוקחת את הקרווילות והמגרשים הופכים להיות לבנים ממשיכים אצלנו.

יורם אוהב ציון: לא רואים את זה מפה.

יורם אוהב ציון: במסגרת המבנה עצמו, הירוקים עשו לנו המון המון בעיות, כי זה אזור ביו-ספירי וכו' וכו', ורשות העתיקות קיבלה 7 מיליון שקלים על מנת לשחרר את האתר.

יורם אוהב ציון: כחלק משחרור האתר, אנחנו כבר ידענו מראש, עשינו בדיקות ביחד עם המתכנת, נמצא פה, אנחנו לא נגיע לשם כי ייקח לנו עוד הרבה זמן, בית הבד הכי גדול בארץ.

דוד אזולאי: איפה, באיזה מקום?

יורם אוהב ציון: ממש פה למטה.

יורם אוהב ציון: זה בית בד שהארכיאולוגים מדברים על משהו בסדר גודל של 170 שנה לפני חורבן הבית.

יורם אוהב ציון: זה פחות או יותר מה הארכיאולוגים אומרים.

דוד אזולאי: אז איך נתנו לכם לבנות בשטח?

יורם אוהב ציון: מה שעשו, כחלק מהשחרור, שחררו את כל האתר עצמו וביקשו מאיתנו, בשיתוף פעולה איתנו ביחד, אנחנו בעזרת ה' נטמיע את זה בתוך היישוב החדש, שני מגרשים שהיו שם נפסלים, כי חלק מהבעיה, ביחד עם משרד השיכון אנחנו מנסים לראות איך עושים את זה, אבל אנחנו לא יכולים כרגע למסור לאנשים מגרשים, גם אם זה לתכנון, מכיוון שיש סיכוי מאוד שייתכן מאוד שמגרש אחד או שניים ייפסלו, כמו שכרגע קורה וכמו שכרגע קרה בנקודה הזאת.

יורם אוהב ציון: אם אנחנו רואים מקום שיש בעיה, אותו מגרש נפסל ואז מתקדמים הלאה.

דוד אזולאי: זאת תהיה בנייה עצמית?

דוד אזולאי: כל אחד בונה לעצמו או שיש תכנית אחידה לבנות ביחד?

יורם אוהב ציון: לא, בנייה עצמית.

יורם אוהב ציון: על מנת לקדם את הכול יש מה שמוגדר בנייה מרוכזת.

יורם אוהב ציון: אנחנו בודקים מטעמנו פרויקטור, הפרויקטור בונה מספר דגמים ומי שרוצה מצטרף, יודעים עלויות, יודעים את הכול וככה גם מתקדמים יותר מהר, אבל אין פה בנייה ממשלתית או בנייה כזו או אחרת.

ארז קרייזלר: זה גם מבחינת המועצה, אתה היית במשרד הפנים, זה יישוב נפרד, יש לו סמל יישוב, היישוב הזה עלה מעל הקו, זאת אומרת יש לו תכנית מתאר מאושרת ובעצם מה שחיכינו זה שיאושר ההסכם הזה שאז יהיה אפשר לבקש את ההרשאות ולהתחיל בכל הנושא של הפיתוח.

דוד אזולאי: לאיזה ועדת לתכנון ובנייה הם שייכים?

ארז קרייזלר: שקמים.

ארז קרייזלר: ועדה מרחבית של יואב ושפיר ומועצה אזורית.

דוד אזולאי: מבחינת הוועדות המרחביות אין לכם בעיה עם היתרים?

יורם אוהב ציון: קודם כל מנהלת תנופה תקצבה תגבור במקום של התכניות, מכיוון שהיא נותנת שירות לא רק לנו, היא גם נותנת שירות לניצן ובניצן הכמויות יותר גדולות.

דוד אזולאי: ניצן זה היישוב הסמוך לאשדוד?

יורם אוהב ציון: חוף אשקלון.

יורם אוהב ציון: אני יכול להגיד, אולי לבקש אפילו, ארז, זה נכון, אנחנו חלק מהתכנית של המועצה להקים ועדה מקומית בלכיש.

דוד אזולאי: אתם בהגדרה מועצה אזורית?

ארז קרייזלר: כן, מועצה אזורית לכיש.

דוד אזולאי: ואין לכם את הוועדה לתכנון ובנייה שלכם, אלא אתם- - -

ארז קרייזלר: ועדה מרחבית שקמים.

יורם אוהב ציון: כבר היה אישור בעבר של משרד הפנים.

יורם אוהב ציון: על מנת לקדם את זה אנחנו רוצים להביא את זה לוועדה מרחבית עצמאית.

ארז קרייזלר: ועדה מקומית של המועצה.

דוד אזולאי: יש תקדימים, זו לא בעיה.

ארז קרייזלר: עשו את זה, בני שמעון יצאו.

יורם אוהב ציון: בני שמעון עשו את זה לא מזמן, אני חושב שזה דבר שאנחנו יכולים- - -

דוד אזולאי: גם מעלות כרגע על הפרק לפצל ולעשות.

דוד אזולאי: ..

יורם אוהב ציון: עשינו בדיקה, עשינו סיור בכמה מועצות, ראינו שזה מצוין, זה טוב, זה טוב לשירות, אנחנו עכשיו- - -

ארז קרייזלר: אתה יודע, מי שמלווה את המועצה.

ארז קרייזלר: ..

ארז קרייזלר: הכרת את דודו כהן, שהיה ממונה על מחוז הדרום.

דוד אזולאי: בטח.

ארז קרייזלר: איש יקר, מצוין, הוא מלווה אותנו בצוות במועצה.

דוד אזולאי: דודו גם בקשרים טובים עם עמרם.

יורם אוהב ציון: כמו שאתה יודע, לפעמים יש פה מלמטה סיעתא דשמיא, אנחנו מלמטה- - -

דוד אזולאי: יש לכם הזדמנות.

דוד אזולאי: אני אומר עמרם, מפני שעמרם קראזי, כמנכ"ל, הוא איש מקצוע, מכיר את המערכת ויודע גם איך לקדם.

דוד אזולאי: לכן אני אומר תנצלו את המומנטום הזה.

יורם אוהב ציון: בסדר גמור.

יורם אוהב ציון: סיור בבני דקלים

דני מורביה: אתם באים ליהנות מהטבע.

דוד אזולאי: תפסנו מזג אוויר טוב שאנחנו יכולים גם ליהנות.

דני מורביה: זה הכול בתיאום.

מוטי שומרון: ברוכים הבאים.

מוטי שומרון: קודם כל אנחנו באמת שמחים מאוד לארח את כולכם פה, ברוך ה', במזג אוויר כזה יפה.

מוטי שומרון: הוא יפה, כי היה גשם כמו שצריך, תודה לאל, הקדוש ברוך הוא מסדר לנו את כל העניינים.

מוטי שומרון: אנחנו נמצאים כרגע בבני דקלים, זה יהיה היישוב המרכזי של כל אזור מזרח לכיש, היישוב אמור למנות, אם ירצה ה', 500 משפחות, לוח הזמנים שקבענו לעצמנו, שבין ארבע לחמש שנים תגורנה פה 500 משפחות במקום הזה.

דוד אזולאי: שכולם באים מ- - -

מוטי שומרון: לא, הגרעין המייסד זה תושבי נווה דקלים לשעבר, 70 משפחות ועוד בנים ממשיכים וכל מיני אנשים אחרים מגוש קטיף, יחד כ-110 משפחות מגוש קטיף ואליהם מצטרפות ותצטרפנה עוד כ-400 משפחות נוספות מכל עם ישראל ויהיה פה יישוב גדול בעזרת ה' והטרוגני.

מוטי שומרון: היישוב יהיה תורני ואנחנו בונים אותו בהתאם.

מוטי שומרון: מה שאנחנו רואים פה, אנחנו נמצאים כרגע על הגבעה הבולטת והמרכזית, תהיינה פה ארבע שכונות, תיכף נראה את השכונה הראשונה שהבנייה כבר התחילה שם, מבנה ציבור בבנייה.

מוטי שומרון: אנחנו נמצאים בטבעת הזו, לא רציתי להתחיל עם מפות, יותר טוב לראות בשטח, מפות יש לנו במשרד.

מוטי שומרון: פה התחלנו לבנות שני בתי הכנסת הראשונים מתוך מתחם של מספר בתי כנסת, בית מדרש, ספרייה תורנית.

מוטי שומרון: אצלנו תמיד המרכז הרוחני הוא למעלה, מגובהה של עיר, כמו שכתוב, מזה אנחנו מתחילים, מבתי כנסת ומקוואות, מזה מתחילים אצלנו.

דוד אזולאי: אתם משחזרים את בתי הכנסת שהיו לכם?

מוטי שומרון: לא בדיוק אותם בתי כנסת, יותר גדולים, יותר מהודרים.

מוטי שומרון: גם שם היה, ברוך ה', אבל פה יהיה עוד יותר.

מוטי שומרון: אפשר לראות את זה בציור גם, פה גמרנו בשבוע שעבר לצקת את ה-150 כלונסאות, עומק, שתבינו שעל זה תבוא קומה תחתית שהיא אולם שמחות גדול, שמאפשר לעשות פה חתונות, אנחנו מתכננים פה על הגבעה למעלה גם משטח לחתונות.

מוטי שומרון: אגב, זאת הנקודה היחידה באזור שרואים ממנה במשקפת פשוטה, לא צריך 120 על 120, אפשר לראות במשקפת את גוש קטיף מפה, אין שום דבר שמפריע.

מוטי שומרון: זאת הגבעה הגבוהה בשטח, מפה רואים את גוש קטיף, כך שאנחנו נמצאים בדיוק באמצע הדרך גוש קטיף-ירושלים, עם כל הסמליות של זה, וכך אנחנו הולכים.

מוטי שומרון: בונים פה אולם שמחות גדול למטה, מעליו כרגע שני בתי כנסת, אחד המדינה נתנה, את הקטן, לגדול אנחנו השגנו תרומות, עוד לא הכול, אבל אם ירצה ה' גם נשיג את ההמשך.

מוטי שומרון: פה גמרנו כרגע לצקת את הכלונסאות, בעזרת ה' בימים הקרובים מתחילים פה יציקות ועולים למעלה ומתחילים לרוץ.

מוטי שומרון: בצד הזה, אם תיקחו איפה שהרכב, קצת מאחוריו, ליד הסיבוב בצד ההוא, זה כל אזור מרכז החינוך, שני בתי ספר, ממ"ד תלמוד תורה בנים ובית ספר לבנות.

מוטי שומרון: כרגע בשלב סיום תכנון.

מוטי שומרון: משרד החינוך כבר אישר את התכנון, אנחנו מחכים להרשאה התקציבית, גומרים בעזרת ה' בתוך שבועיים-שלושה את כל הקצוות התכנוניים, ביום שתגיע הרשאה תקציבית זה כבר בהיתר בנייה, בקשה להיתר בנייה, ביום שתגיע הרשאה תקציבית מעלים בנוהל מזורז של משכ"ל קבלנים לשטח.

מוטי שומרון: אנחנו קבענו יחד עם המועצה, דני, ארז, כולם, שבעזרת ה' כבר ב-א' אלול השתא אנחנו מתחילים את שנת הלימודים פה במקום.

מוטי שומרון: איך עושים את זה?

מוטי שומרון: אמנם הבתים עוד לא יהיו מוכנים, בונים פה בעזרת אנשים טובים ובראשם חנוך אלמסי, מחנה זמני, מין בקו"ם כזה, עם מבנים זמניים, כרגע כבר נמצאים בייצור, בשאיפה 15 מבנים, נכון, חנוך?

חנוך אלמסי: 15 בייצור.

מוטי שומרון: אנחנו מקווים שנגדיל את זה בעוד 5, מקווים להגדיל את זה סביב קרוב ל-30, מחנה זמני, שבו תגורנה משפחות, בשלב א' רק אלה שבונות בפועל פה ושיש להם ילדים לאכלס לנו את הגנים ואת המעונות.

מוטי שומרון: לוח הזמנים הוא מאוד צפוף, מאוד נוקשה, אבל אנחנו הגענו למסקנה שאם לא פותחים את שנת הלימודים ב-א' אלול השתא, אנחנו מדלגים שנה.

מוטי שומרון: זה אומר שכולם ישימו ברקס, יגידו 'עוד שנה, יש זמן, נדבר'.

מוטי שומרון: לא.

מוטי שומרון: החלטנו, עם כל הקשיים שזה מעמיד כלפי המועצה ולוגיסטיקה ולכולם, וקבענו בעצה אחת עם המועצה ועם כל הגורמים, שנת הלימודים תיפתח השנה בעזרת ה'.

דוד אזולאי: כל תקציבים עוברים דרך המועצה, אני מבין.

מוטי שומרון: תקציבים עוברים דרך המועצה, בוודאי, זה הצינור.

מוטי שומרון: אנחנו לא- - -

קריאה: זה נפתח במבנים.

מוטי שומרון: איך זה ייפתח?

מוטי שומרון: המשפחות תגורנה פה במחנה הזמני, יהיו כאן מעונות וגנים שאנחנו תיכף נראה, עובדים עליהם כרגע, קודחים את היסודות, ההערכה היא שבתוך חצי שנה הם יהיו מוכנים, יש הרשאות, יש הכול, שם סגור הכול, חוץ מפיתוח שלא מתוקצב, נדבר אחר כך, אבל בעיקרון המבנים הללו יהיו מוכנים, אלה יזוזו קצת ימינה, אלה קצת שמאלה, שנת הלימודים א'-ג' נפתחת פה, זהו.

מוטי שומרון: זה מנוי וגמור עם כולם וככה אנחנו מתנהלים וכך כל הראש עובד כרגע.

מוטי שומרון: זה שינוי בתפיסה, אין מה לעשות.

מוטי שומרון: נכון שזה יצריך תקציבים והסעות ולקחת את הילדים לפה ולשם, אבל ברגע שהם נמצאים והיישוב מתחיל לפעול, זו פאזה אחרת לחלוטין, לעומת מצב שכולם יגידו 'יש זמן, נסתדר, נתארגן'.

מוטי שומרון: אין דבר כזה, קבענו.

מוטי שומרון: מבחינת המשפחות, בשכונה שאנחנו תיכף יורדים אליה תגורנה 153 משפחות, המגרשים כולם תפוסים.

מוטי שומרון: המשפחות, חלקן, כבר עם היתרי בנייה ביד, זה תהליך לצערנו במדינת ישראל ארוך ומייגע ומסורבל, שאפשר לקצר אותו, תיכף נדבר על זה בישיבה.

דוד אזולאי: יש עכשיו רפורמה בתכנון ובנייה, אולי זה יעזור.

מוטי שומרון: כן, נדבר.

מוטי שומרון: נתנו שם מענה שעוד לא התבצע, צריך לראות מה עושים איתו.

מוטי שומרון: הייתי אתמול בוועדה.

מוטי שומרון: כולם אנשים עם רצון טוב, אבל בסוף העגלה בבוץ.

מוטי שומרון: 153 המשפחות האלה, כולם רכשו את המגרשים, כולם בשלבי תכנון כאלה או אחרים.

מוטי שומרון: כ-40% מדובר שזה הולך להיות בנייה מרוכזת ומשותפת, ששם התכנון הולך להיות לאט אבל בשאיפה שהבנייה עצמה תהיה יותר מהירה, בפרוסות של 25-25, כל השאר בבנייה ותכנון פרטי, הראשון כבר בונה, נראה כבר רצפה יצוקה, האחרים כרגע בשלבים של קבלת היתרי בנייה.

מוטי שומרון: בקיצור כולם בעבודה.

מוטי שומרון: אחר כך השכונה הזו, פה מאחורינו, הגבעה הזו זו שכונה ב'.

מוטי שומרון: משרד השיכון קצת הופתע, אבל אנחנו גומרים יחד עם משרד השיכון את התכנון המפורט של שכונה ב'.

מוטי שומרון: אנחנו שייכים היום, למזלנו, ברוך ה', למחוז ירושלים, עם משה מרחביה, נעשית פה עבודה מואצת.

מוטי שומרון: אני מקווה מאוד שבתוך- - -

דוד אזולאי: מבחינת משרד הפנים אתם מחוז דרום?

מוטי שומרון: כן, ירושלים דרום.

מוטי שומרון: זה דווקא טוב.

מוטי שומרון: פה התכנון בגמר, ממש בקצוות האחרונים של התכנון, יש חסר בזה שלא הטמיעו בתכנון את מבני הציבור, אני בקשר עם משה מרחביה שיטפל גם בזה, אבל בעיקרון כל השכונה הזאת, 127 מגרשים נוספים, בשלב תכנון.

מוטי שומרון: על ה-127 מגרשים הללו כבר מחכות 250 משפחות לקליטה.

מוטי שומרון: ביקשתי, ואני מקווה שזה יתבצע, שאנחנו נכנסים עכשיו לתכנון שכונה ג', עוד 140 מגרשים, וגומרים את התכנון שלה, נכנסים לשכונה ד' ומשלימים 500 מגרשים.

מוטי שומרון: אנחנו לקחנו על עצמנו לאכלס אותם בארבע שנים.

דוד אזולאי: כל מגרש כמה זה?

מוטי שומרון: כמה עולה?

דוד אזולאי: לא, כמה שטח.

מוטי שומרון: חצי דונם.

מוטי שומרון: חצי דונם ליחידה נפרדת, לא דו, יחידות נפרדות.

מוטי שומרון: אני סיימתי, רק שתי נקודות קטנות, מאחורי הגבעה אנחנו מתכננים כפר נופש, יש כבר יזמים שמתעניינים.

מוטי שומרון: פה לידנו מתוכנן מרכז מסחרי, מינהל מקרקעי ישראל מסיימים, אני מקווה השבוע, את הכנת המכרז.

מוטי שומרון: מדובר פה על מרכז מסחרי שייתן מענה אזורי, זה לא יישוב בפני עצמו, אלא מרכז אזורי שייתן מענה אזורי עם סופרמרקט גדול, עם מרכז בריאות, כל מה שקשור למרכז מסחרי.

מוטי שומרון: בפינה הזו יבוא גם, עוד לא רואים את זה בשטח, אבל כרגע בתחרות אדריכלים, מרכז תיעוד גוש קטיף, יהיה אחד בניצן ואחד פה, וליד השכונה הזאת, ליד המקווה, יבוא גם בית גיל הזהב.

מוטי שומרון: אנחנו מתכננים שם מבנים חד קומתיים לאוכלוסייה המבוגרת, יכול להיות שזה יהיה כבר אנחנו עד שהתהליכים יזוזו במדינה, אבל מתוכנן שם בית גיל הזהב.

מוטי שומרון: אמרנו, אזור חינוך שם, אמרנו שנכנסים לרכבים, עושים סיבוב, אפילו לא יורדים מהרכבים, רק לראות את הבנייה, אין יותר חשוב מזה, כל השאר שטויות.

מוטי שומרון: אנחנו נכנסים, רואים בנייה של בית ראשון שנבנה, רואים פה את העבודה בגנים, מעונות, מועדון שכונתי, הדברים יצאו לדרך, אז כולם למכוניות וזזנו.

מוטי שומרון: ישיבה במזרח לכיש

דוד אזולאי: אני פותח את הישיבה של הוועדה לפניות הציבור.

דוד אזולאי: הוועדה הזאת היא אחת הוועדות החשובות בכנסת, היא עוסקת במגוון של נושאים, בדרך כלל הסיורים מתקיימים בימי ראשון וחמישי, הפעם חרגנו ממנהגנו ויצאנו ביום של הכנסת וזאת הסיבה שלא הופיעו הרבה חברי כנסת, אז אני רק יכול להגיד לכם שסביר להניח שאם זה היה ביום ראשון או חמישי היו באים חלק גדול מחברי הכנסת.

דוד אזולאי: אני באופן אישי בראש ובראשונה מודה לראש המועצה.

דוד אזולאי: דקלה, יוזמת הסיור הזה, שיש לנו עוד היכרות מגוש קטיף ואני רק אציג את הצוות שלי ואחר כך אני אבקש סבב היכרות.

דוד אזולאי: לשמאלי מנהלת הוועדה, שלומית, ועליזה, המזכירה שלי, מירב, מזכירת הוועדה, ונלך לפי הסדר.

דוד אזולאי: (סבב נוכחות).

דוד אזולאי: קודם כל אני מודה לכל אלה שהתפנו מכל העיסוקים היום ובאו איתנו לסיור הזה.

דוד אזולאי: יש פה נציגות מכובדת מאוד של כמעט כל משרדי הממשלה הנוגעים בדבר, פרט למשרד אחד, משרד האוצר, שהבטיח לשלוח את עמדתו בכתב ובהמשך הדיון אנחנו נקריא גם את ההתייחסות שלו.

דוד אזולאי: קודם כל אפתח בדבריי ואגיד יישר כוח לכל אלה שעושים במלאכה החשובה הזאת של הקמת היישובים מחדש.

דוד אזולאי: לשמוע אתכם פה, את הלהט שאתם מציגים את הדברים ואת התחושה שלמרות הסבל הרב שעברתם ועדיין עתידים לעבור עד שתיכנסו למגורי הקבע, ולשמוע את האופטימיות שלכם, פשוט לקנא בכם.

דוד אזולאי: ובאמת טוב טוב טוב שיש לנו עדיין אזרחים כאלה במדינת ישראל שצריך ללמוד הרבה מהם ועל כך יבורכו עושי המלאכה ואלה המשתתפים במלאכה.

דוד אזולאי: אני מבקש קודם כל לשמוע את ראש המועצה, אם יש דברים שאנחנו יכולים לסייע בהם, אז בוודאי שהייתי רוצה לשמוע, למרות שעושה רושם, לפחות לפי הפתיח שהיה פה, אמרו לנו 'נכון שאתם ועדה לפניות הציבור, אבל לנו אין תלונות'.

דוד אזולאי: אז זה כבר נותן הרגשה טובה של אופטימיות.

דוד אזולאי: בבקשה, אדוני.

דני מורביה: טוב, אני אסדר את זה בצורה אחרת, אני אציג את זה.

דני מורביה: קודם כל אני שמח שאתם פה, זה שאנחנו שש-שבע שנים אחרי הפינוי ואנשים לא בבית, זו כבר בעיה של המערכת, של המדינה, קודם כל.

דני מורביה: של המדינה ושל כל המשרדים, כי באיזה שהוא מקום זה היה צריך להיות יותר מהר ובסוף מדברים באנשים, בבני אדם שהם מחוץ לבית, בקרוונים, קרוב לשבע שנים.

דני מורביה: מצד שני, אני יכול להגיד לך שבאמת בשנתיים האחרונות לפחות יש שיתוף פעולה מול כל משרדי הממשלה, כל הנציגים שיושבים פה, בלי יוצא מן הכלל, רצון, שיתוף, עזרה, יחד עם זאת בכל הדברים תקציבים חסרים, ומי שחסר פה זה נציג האוצר.

דני מורביה: בסופו של דבר בכל הפעילויות חסרים תקציבים כדי לסיים.

דני מורביה: צריך לזכור, זה פרויקט לאומי וזה תפקיד המדינה, לא הרשות ולא התושבים לא מסוגלים לבצע את זה בכוחות עצמם בלי עזרה של האוצר והמדינה.

דני מורביה: מראש לוקחים את כל התקציבים ומראש בונים אותם בחוסר, אבל אני יכול להגיד שעם כל זה, מול כל המשרדים בשנתיים האחרונות שיתוף פעולה, עבודה פורייה ובאמת יישר כוח לכל העושים במלאכה בעניין.

דני מורביה: אתה יודע, זו ועדה לביקורת, אבל אנחנו קוראים לזה לא רק ביקורת, שיתוף פעולה.

דני מורביה: אנחנו רוצים עזרה ולהמשיך לקדם ברוח שהחבר'ה פה מקדמים ומריצים את העניין.

דני מורביה: אני לא אכנס לפרטים, אבל אין ספק, כמו שאמרת, מה שאני מרוויח כמועצה זה את האנשים.

דני מורביה: אלה אנשים טובים, ואני אומר את זה לכל האנשים שבאים איתי לסיור או שיושבים איתי, אין ספק שהחוסן שלהם הוא מהקהילתיות הבריאה שיש להם, מהאמונה שיש להם, הם דתיים, כחילוניים היינו נשברים הרבה לפני, להיות אחרי שבע שנים במצב הזה, כי אין מה לעשות, זה שבר שהוא לא ייגמר, גם ברגע שהם ייכנסו לבית לא בזה זה נגמר, כי באיזה שהוא מקום הזזנו אותם מהמקום שלהם ובעצם אתה אומר 'בואו תסתדרו'.

דני מורביה: זה כמו עלייה, כמו שעם העולים הרבה פעמים גומרים את הבעיות רק בדור השני, אני מקווה שפה לא נגיע לדור השני, הדור הזה יצליח ונצליח בכוחות משותפים, עם כל המשרדים שצריכים להמשיך ללוות את העסק הזה ואת האנשים שיתיישבו, אם זה בתעסוקה ואם זה ברווחה ובשאר הדברים.

דני מורביה: בסך הכול נשמע אותם.

דני מורביה: אני מאוד מרוצה, מאוד שמח ומאמין שזה גם יחזק את המועצה.

דוד אזולאי: תודה רבה לך, אדוני ראש המועצה.

דוד אזולאי: אני רוצה רק להגיד לך, כנראה שבעברך הרחוק היו לך כמה זכויות, אחרת אי אפשר להסביר איך זכית בכזאת אוכלוסייה טובה.

דוד אזולאי: מי כמוך יודע, כראש מועצה, לא כל אחד זוכה לכאלה קהילות שיכולות רק לתרום, ולהסתכל עליהם ולהתעודד ולהגיד 'אנחנו בתנופה'.

דוד אזולאי: אני מאמין שבדברים האלה זה נהנה וזה לא חסר, ושניהם נהנים ושניהם לא חסרים.

דוד אזולאי: בבקשה, מזכיר האיגוד.

יורם אוהב ציון: אני באמת הרחבתי במלים, אני אקדים ואומר, חבר הכנסת, שמאז שקיבלתם החלטה להגיע לפה, כבר אנחנו רואים את השיפור ויש דברים שכבר ביקשו מאיתנו לסגור עוד לפני הישיבה על מנת שבאמת.

יורם אוהב ציון: .. ולכן ברור לנו ואנחנו יודעים שדברים יתקדמו.

יורם אוהב ציון: צריך גם להגיד לאכסניה, ראש המועצה, שהסכים לקבל אותנו לפה.

יורם אוהב ציון: אמנם הוא זכה, אבל אנחנו זכינו לא פחות.

יורם אוהב ציון: זו מועצה אזורית שבאמת מקדמת ודוחפת.

יורם אוהב ציון: אמרו לנו בהתחלה שזו מועצה אזורית חלשה, יכול להיות, אבל האכסניה ושיתוף הפעולה שמתבטא בכל משרדי המועצה, שבא דרך משרדי הממשלה, תקציבים מסוימים והכול, שיתוף הפעולה, הכול שקוף, הכול מצוין, עובדים בצורה טובה ובאמת זה ייאמר לזכותו של דני, ראש המועצה, שהוא דוחף את זה כל הזמן.

יורם אוהב ציון: עם זאת, כמו שאמרנו, אין לנו תלונות, אנחנו לא מסתכלים על שש-שבע שנים אחרונה, אנחנו מסתכלים על השנים קדימה בעזרת ה' ויש כמה נקודות שהיינו רוצים שהוועדה תעזור לנו לטפל בהן.

יורם אוהב ציון: אולי בכותרת אני אגדיר, כמו שכשעשינו סיור, כשבאמצע הסיור דיברנו, שמדינת ישראל חשבה שבתוך שנה וחצי-שנתיים יהיה פתרון ולכן גם ההיתר להנחת מבנים היה היתר לשנתיים ומתברר שזה לוקח הרבה הרבה יותר שנים.

יורם אוהב ציון: אנחנו נכנסים היום לתקופה שגם בני דקלים וגם חרוב וגם נטע,

יורם אוהב ציון: שנמצאים עם מגרשים כמו שראינו, וקטיף, שנמצא קצת יותר רחוק, נמצאים עכשיו בשנות מעבר.

יורם אוהב ציון: שנות מעבר זה לא ברור מאליו, זה לא נמצאים בבית ונגמר.

יורם אוהב ציון: שנות המעבר התחילו לפני שבע שנים וכנראה ייגמרו בעוד שלוש שנים, לפחות.

יורם אוהב ציון: בשנות המעבר האלה יש כמה דברים שאנחנו רוצים לטפל בהם, דיברנו על זה גם מקודם, נושא ההסעות לבתי הספר.

יורם אוהב ציון: משרד החינוך לקח על עצמו משימה מאוד גדולה, כל שנה מחדש, לעזור ולממן את הנושא של הדחיפה של ההסעות לבתי הספר הקודמים, כי מי שהגיע לפה מחויב לבית הספר החדש, אבל עם זאת יש בתי ספר שכרגע אנחנו ממשיכים עדיין לגרור אותם, לדוגמה שומריה שנמצא בבני שמעון, 80% מהקהילה פה לומדת שם, הם עדיין מקבלים את המימון, אבל עכשיו בזמן הקמת בית הספר החדש, שיקום בעזרת ה' בשנה ש- - -

דוד אזולאי: כמה זמן נסיעה מכאן לשומריה?

יורם אוהב ציון: רבע שעה, באוטובוסים.

יורם אוהב ציון: בגלל שזו מועצה אזורית אחרת, יש פה את הבעיה שהוא לא במיפוי ומתחילות כל הבעיות, לכן אנחנו- - -

דוד אזולאי: זה שייך למועצה אזורית אחרת?

יורם אוהב ציון: בני שמעון.

דוד אזולאי: אז הם דורשים את המימון?

יורם אוהב ציון: אגרת תלמידי חוץ והסעות ועוד מעט יפסיקו את ההסעות- - -

דוד אזולאי: אתה מעביר את אגרת תלמידי חוץ?

ארז קרייזלר: לא, המועצה האזורית בני שמעון דורשת את זה ממועצה אזורית לכיש.

דני מורביה: אבל המיפוי שלנו זה קרית גת.

דני מורביה: יש חלק שלומדים בקרית גת ואומרים לך מיפוי למקום אחד.

ארז קרייזלר: - - -לא מממן אגרת תלמידי חוץ.

דוד אזולאי: הרשות המקומית צריכה לממן את זה.

ארז קרייזלר: וזה מאות אלפי שקלים.

יורם אוהב ציון: זו הנקודה שאנחנו רוצים בבקשה שיטפלו בה.

יורם אוהב ציון: הנושא הנוסף זה נושא שקרוב לחבר הכנסת, נושא של תקן רבנים.

יורם אוהב ציון: הקהילות למעשה שבאו מגוש קטיף, יש להם תקן רב שבא איתם, אבל יש היום קהילות חדשות, שאו שהתפצלו או שהתאגדו בצורה כזו או אחרת.

יורם אוהב ציון: פנינו, ביקשנו תקן רב, אנחנו מבקשים שכל היישובים שעובדים בפועל ונמצאים על הקרקע או לקראת הקרקע, שיהיה להם תקן רב, על מנת שנוכל- - -

דוד אזולאי: אין שום תקן בכל ה- - -

יורם אוהב ציון: יש רק לקטיף-אמציה תקן.

יורם אוהב ציון: והתקן הזה הוא תקן שבא מגוש קטיף.

יורם אוהב ציון: הבעיה שהתקציב שלו עובר דרך מנהלת תנופה, דרך זה וזה וזה, עד שזה מגיע ולפעמים זה...

יורם אוהב ציון: אז צריך לקבע את זה, שזה יהיה תקן רב יישוב וגמרנו.

דוד אזולאי: התקנים של הרבנים שהיו שם, היה רק תקן אחד?

יורם אוהב ציון: לכל יישוב או מושב היה תקן שלו.

יורם אוהב ציון: אבל ישנם יישובים שהתפצלו, ישנם יישובים שהתפרקו, ישנם יישובים שהתאגדו, מארבעה-חמישה נהיה אחד, אז נוצר מצב שיש יישובים כמו נטע, כמו בני דקלים, שיש להם בעיה עם תקן רב, ויש יישובים שאין להם את הבעיה, רק צריכים לקבע את זה במסמרות כמו שצריך והתייחסות של המשרד...

דוד אזולאי: על כמה מדובר?

דוד אזולאי: כמה תקנים?

יורם אוהב ציון: אנחנו מדברים כאן על, חוץ מקטיף, עוד שלושה תקנים, נטע, בני דקלים וחרוב, שהם יישוב חדש שקם פה באזור.

יורם אוהב ציון: הנושא הנוסף שאנחנו רוצים להגיע עליו; כשעשינו סיור דיברנו על כביש 358, כביש שפתח פה את האזור בצורה מדהימה למעבר, לגישה של תעסוקה ומעבר לבאר שבע, מיתר וכדומה.

יורם אוהב ציון: עם זאת עדיין נשאר לנו כביש שצריכים לגמור אותו, זה כביש הגישה לבני דקלים, אנחנו היינו בכביש גישה לחרוב.

יורם אוהב ציון: ממה שאני יודע, הובטח תקציב של 6.5 מיליון שקל, בפועל זה כנראה תקוע.

ארז קרייזלר: אושר בהחלטת ממשלה תקציב של 6.5 מיליון לביצוע משרד התחבורה, שהועבר לחברה הלאומית לדרכים.

סער גונן: התקציב לא הועבר, אבל בהחלט זו הייתה החלטת ממשלה וגם הביאו תכניות לצאת לכביש ברגע שהכסף יגיע.

דוד אזולאי: יש תכניות- - -

סער גונן: יש תכנית סטטוטורית, שכדי לבצע צריך עוד תכנון קטן ואת הכסף.

שלומית אבינח: אז איפה הכסף?

ארז קרייזלר: זו החלטת ממשלה.

קריאה: החלטה יופי, אבל- - -

דוד אזולאי: שנייה, החלטה זה דבר חשוב, אל תקלו ראש בזה.

דוד אזולאי: אותו סכום שנקבע הוא גם סכום שאמור להספיק לסלילת הכביש?

ארז קרייזלר: לפי האומדנים הראשונים, כן.

דוד אזולאי: בסדר, שמעתי.

דוד אזולאי: אנחנו נתייחס לזה אחר כך.

דוד אזולאי: יש לי רק בקשה מנציגי משרדי הממשלה, כל אחד אחר כך, אם יש לו התייחסות לנושא שנוגע לו, אנא מכם התייחסותכם.

יורם אוהב ציון: הנושא הנוסף זה הנושא שדיברנו עליו מקודם, הנושא של ועדת בנייה.

יורם אוהב ציון: היום, נכון להיום, אנחנו נמצאים בוועדה מרחבית, ועדת שקמים, מנהלת תנופה עזרה, סייעה, מימנה, ביחד עם יושב ראש הוועדות, זה ראש המועצה, לתגבר שם.

יורם אוהב ציון: אנחנו נמצאים היום בצוואר בקבוק מאוד מאוד לא פשוט וזה הולך ונהיה רחוק יותר מכיוון שכאן מטפלים גם בניצן וגם פה ואנחנו מדברים על לפני שלב א'.

יורם אוהב ציון: אנחנו בשלב א', יש שלב ב'.

יורם אוהב ציון: אנחנו, כמועצה, פעלנו להביא את ועדת הבנייה אלינו הביתה, כוועדה- - -

דני מורביה: יש ועדה מרחבית, הרעיון להחזיר שלכל רשות תהיה ועדה, ועדה מקומית ברשות.

דני מורביה: אנחנו ארבע רשויות, חוף אשקלון, יואב, שפיר ולכיש, זו ועדה מרחבית שקמים.

דני מורביה: פנינו גם לעמרם וגם לאבי הלר, הממונה על המחוז, לפצל ושלכל רשות שתהיה ועדה.

דוד אזולאי: מתי הייתה הפנייה שלכם לעמרם?

דני מורביה: הפנייה האחרונה לעמרם, המכתב האחרון הנוסף היה בינואר.

דני מורביה: הוא יצא לחוץ לארץ, אני יודע, ואמרו לי שהם אמורים היו לשבת יחד עם הממונה מחוז ול- - -

דוד אזולאי: יש לי בקשה אליך, את ההתכתבות עם משרד הפנים בנושא הזה של ועדה לתכנון ובנייה, תואיל בטובך להעביר אליי, בסדר?

דני מורביה: בסדר גמור.

יורם אוהב ציון: בנוסף לזה אני רוצה לציין, אמרנו את זה גם מקודם, את מנהלת תנופה, שמאז היכנסו של בנצי ועכשיו עם הרב אופיר כהן, באמת דוחפת ודוחפת ודוחפת.

יורם אוהב ציון: אנחנו יודעים שהיא הולכת להיסגר באמצע 2013, אנחנו מודעים לצוואר הבקבוק שאנחנו נמצאים בו על מנת לנצל את כל היכולות שאפשר, כל הנושא של המעבר, לוודא שהמעבר הוא מעבר טוב למשרדים, כי אחר כך אנחנו נאבד את עצמנו.

יורם אוהב ציון: .. כרגע יש לנו אבא ואמא, לא ברור שיהיה לנו אבא ואמא במשרדים ואני לא רומז על משרד כזה או אחר, כולם מצוינים, אבל באופן טבעי אין לך את משרד ראש הממשלה שמאחורה שכותב מכתב ודוחף את הדבר הזה.

יורם אוהב ציון: אני לא יודע כמה ארז קרייזלר, שהוא עוזר ודוחף וממומן על ידי מנהלת תנופה, עדיין ימשיך איתנו.

יורם אוהב ציון: אנחנו צריכים את הדחיפה הזאת.

דוד אזולאי: מי שמגבה את מנהלת תנופה הוא משרד ראש הממשלה?

יורם אוהב ציון: כן, משרד ראש הממשלה.

דוד אזולאי: ויש דיבורים שהיא אמורה לסיים את- - -

יורם אוהב ציון: בהחלטת ממשלה באמצע 2013.

דוד אזולאי: אני מציע לכם, אל תחכו לדקה ה-90, כבר היום תפעלו בנושא הזה.

יורם אוהב ציון: יש פה שלושה משרדים, גם החטיבה להתיישבות וגם משרד השיכון- - -

דוד אזולאי: אתה יודע למה ארז בסדר?

דוד אזולאי: הוא בא מהצפון.

יורם אוהב ציון: הוא גם תגבור רציני למנהלת תנופה, ייאמר גם לזכותו של ראש המועצה ששיתוף הפעולה מצוין, כך שכולנו בסוף נהנים מהדבר הזה.

יורם אוהב ציון: צריך לציין באמת את החטיבה להתיישבות, את משרד השיכון, שמאז שעברנו למשרד השיכון עברנו ממחוז דרום למחוז ירושלים, אז אנחנו באמת דוחפים קדימה.

יורם אוהב ציון: יש שם דברים, אנחנו צריכים לסגור כל מיני אישורים כאלה או אחרים, אבל בגדול שיתוף הפעולה הוא טוב.

יורם אוהב ציון: החטיבה להתיישבות, אם אפשר לעזור ולסייע להם בתקציבים נוספים, דיברנו על זה מקודם, כשאמרת שעברו כבר שבע שנים, אז אמרנו שיש פה אנשים שבאו עם שני ילדים והיום הם כבר שבע, אצלנו הקצב הוא קצב.

יורם אוהב ציון: ..

יורם אוהב ציון: החטיבה להתיישבות, במימון שלה, הרחיבה לנו את הקרווילות והוסיפו כל מיני מבנים, השנה אין להם תקציב בנושא וצריכים לראות איך עושים.

יורם אוהב ציון: אנחנו בשאיפה שלא נתמקד בדבר הזה, אבל גם אם עוזרים לנו מאוד מאוד בנושא של הבקו"ם, כל הנושא של הקליטה, כל מימון דרכם יכול להיות מצוין.

דוד אזולאי: כל יזם שיבוא לפה, יעשה.

דוד אזולאי: ..

דוד אזולאי: מי שייקח פה יוזמה, לא יפסיד.

יורם אוהב ציון: חבר הכנסת, עוד נושא אחד שכדאי להעלות, הנושא של משרד התמ"ת (התעשייה, המסחר והתעסוקה).

יורם אוהב ציון: אנחנו מפעילים את המעונות באופן עצמאי, יש לנו סמל מוסד וכולם עובדים, כמעט כל היישובים פה...

יורם אוהב ציון: בתמ"ת, כל הנושא של המעבר ממקום למקום, מאבדים את הסמל, מחדשים את הסמל, לא עוזרים לממן כרגע כי בינתיים יעברו שנה-שנתיים עד שהמעונות יעברו.

יורם אוהב ציון: העסק שם מאוד מאוד ככה ביורוקרטי.

שלומית אבינח: לא העליתם את זה בבקשה ובחומר שלכם.

יורם אוהב ציון: נכון.

דוד אזולאי: כמה זמן הסמל נמצא אצלכם?

יורם אוהב ציון: אנחנו פה, כמעט כל אחד מאז שהוא הגיע לפה, אנחנו כבר שבע שנים.

דקלה כהן: כמעט שבע שנים יש לנו את אותו סמל.

דקלה כהן: מה המשמעות פה?

דקלה כהן: משרד התמ"ת אומר, 'אין בעיה, תעברו למעון חדש, זה סמל חדש, הצטיידות מגיע לכם רק אם אתם קיימים חמש שנים.

דקלה כהן: אתם תקבלו סמל חדש, לא תוכלו לקבל הצטיידות'.

יורם אוהב ציון: נזכרתי בזה כי דקלה היא מנהלת המעון.

דוד אזולאי: יש פה עוד מישהו מנציגי היישובים שרוצה להתבטא?

יהל בן אריס: בחרוב אנחנו כבר שמונה שנים בקרוונים כאן- - -

דני מורביה: יהל, השם הסופי זה אליאב, הרבה פעמים נציגי המשרדים מתבלבלים.

יהל בן אריס: לא רציתי לשגע את כולם, התחילו פה עם חרוב, אז שיישאר חרוב.

יהל בן אריס: אני אתן לכם רשימה של כל השמות שהיו ויהיו.

יהל בן אריס: אבל, דני צוחק, לפני כמה חודשים החלפנו את השם סופית לאליאב, סופית בינתיים, על שם לובה אליאב שנפטר לפני כשנה והקים את חבל לכיש.

יהל בן אריס: אני מצטרף לאופטימיות הכללית שציינו פה הדוברים הקודמים.

יהל בן אריס: למרות זה יש בחרוב בעיה מרכזית אחת, בשלב מסוים לפני שנה וחצי הסתיימה רכישה של 56 מגרשים מתוך 73, 17 משפחות לא הצליחו להשלים עד היום את התהליך.

שלומית אבינח: לא הגישו בקשה במועד?

שלומית אבינח: מה שהיה מבחינת משרד השיכון?

יהל בן אריס: לא עניין של בקשה, הם היו צריכים להעביר מקדמות עד למועד מסוים והעבירו את המקדמות אחרי המועד הזה ומאז ועד היום לא נפתח המסלול להשלמת רכישת המגרש.

יהל בן אריס: אתמול התבשרנו בשעה טובה על פריצת דרך בתהליך הזה אבל אני מנצל את ההזדמנות הזאת, הנוכחים כאן, לקדם את העניין של השלמת רכישת המגרשים, זה עושה נזק היום בקהילה שאנחנו מנסים לגבש.

יהל בן אריס: הקהילה שלנו גם ככה מפוזרת, חלק גדול ממנה לא נמצאת כאן כי אין מקום במחנה הזמני.

יהל בן אריס: אנחנו מנסים לקיים קהילה אחת, אבל- - -

שלומית אבינח: הבעיה עם משרד השיכון עכשיו?

דני מורביה: לא, מינהל מקרקעי ישראל.

יהל בן אריס: החל מאתמול זה במינהל, אבל כולם פה והרעיון הוא להתקדם ולא לבדוק עכשיו מה קרה ומה היה.

יהל בן אריס: כמה שיותר מהר לעשות את זה כדי שהקהילה לא תתפרק ואנחנו כבר מתחילים לאבד משפחות בעניין הזה, כבר איבדנו עד עכשיו, ואם אפשר לקדם כמה שיותר מהר.

דוד אזולאי: אחר כך אני אבקש מנציגת המינהל, את התייחסותך לעניין הזה.

דוד אזולאי: בבקשה, מוטי.

מוטי שומרון: אני לא אחזור על האופטימיות, ראינו אותה בשטח, זה הדבר הכי חשוב, שמתחילים בבנייה, אבל מספר נקודות- - -

דוד אזולאי: כשראיתי את הלהט שלך למעלה על הגבעה, הבנתי שהולכים לפתוח את היישוב בעוד שבוע.

ארז קרייזלר: מוטי, הוא שאל אותי איפה הם יגורו בעוד שבוע.

דוד אזולאי: כל הכבוד, אני מצדיע לכם, באמת.

מוטי שומרון: הבעיה הגדולה שהלהט בא במקום תקציבים.

מוטי שומרון: אז אני אגע גם בנושאים ש- - -

דוד אזולאי: הלהט הוא חלק מהרצון ואין דבר העומד בפני הרצון.

מוטי שומרון: בנושא של בתי הספר, נמצא פה אודי שפירא.

מוטי שומרון: בבתי הספר, ההנחיה שניתנה בתכנון היא, ברוך ה' יש לנו שני סמלים, אבל ההנחיה של משרד התכנון כגורפת לצמצם את הפיתוח למינימום, אני אומר לכם את זה מחבריי המתכננים, הם קיבלו הנחיה 'מצדנו תעשו מדרכה פצפונת, אפילו שייצאו מהכיתה ללא מדרכה'.

מוטי שומרון: אמרתי, 'חבר'ה, מה אנחנו?

מוטי שומרון: אפילו במגזר הבדואי אין דברים כאלה, לא יכול להיות'.

מוטי שומרון: אני לא אומר שצריך לצפות בזהב את בית הספר, אבל צריך ללכת על דברים שהם הגיוניים.

מוטי שומרון: אז הורידו שלא תהיה תקרה אקוסטית בכיתות ושלא יהיו מדרכות כמעט ושלא יהיה.

מוטי שומרון: .. וצריך לחשוב פה.

מוטי שומרון: אני באמת מציין לשבח את משרד החינוך, שמשרד החינוך באמת רוצה, אבל גם משרד החינוך עם ידיים קשורות ובלי כסף לא יוכל להתקדם, ואני חושב שהוועדה הזאת בהחלט יכולה לקדם את הנושא הזה.

מוטי שומרון: שיתייחסו אלינו כמו לכל בית ספר שבונים במגזר הבדואי- - -

דוד אזולאי: הפרוגרמה שלכם כבר מקוצצת מראש, כשאתה מסתכל היום על הפרוגרמה?

מוטי שומרון: לפרוגרמה יש רמות, אבל אצלנו, המתכננים, אני מדבר מתוך הישיבות של המתכננים, הם קיבלו הנחיה לצמצם את הפיתוח למינימום מינימום ההכרחי ואני חושב שצריך לקחת בחשבון- - -

קריאה: המון כסף וזה לא בסטנדרטים של משרד החינוך.

מוטי שומרון: כל אזור עם ההנחיות שלו, אצלנו לא צריך גג ממוגן אמנם, אבל אם יש שיפויים, צריך להתייחס, זה דבר טריוויאלי.

מוטי שומרון: גם בירושלים בונים בתי ספר, למיטב ידיעתי.

מוטי שומרון: פיתוח של בתי הספר, שיהיה תקציב לבנות בתי ספר עם פיתוח.

מוטי שומרון: אגב, בונים אותו, הוא מתוכנן ל-16 כיתות בנים, 16 בנות, כשהביצוע יהיה, כמו שאנחנו יודעים, 8 ו-8 כרגע.

מוטי שומרון: מה שאנחנו מבקשים, אל"ף, שרמת הפיתוח תהיה כמו רמה שצריכה להיות בכל בית ספר נורמלי במדינת ישראל, בי"ת, גם דברים שמקובל לעשות אותם בשלב ב' של התכנון ושל הביצוע, למשל ספרייה.

מוטי שומרון: אין בשלב א' ספרייה לבית הספר, הילדים יהיו בלי ספרייה של בית הספר, זה בית ספר דתי, אבל אין בית כנסת או בית מדרש, כי זה לא מופיע בתכנון של שלב א'.

מוטי שומרון: זה כשיש 10 כיתות, תוכלו אז להתפלל, בינתיים, לא יודע, תתפללו בבית.

מוטי שומרון: יש דברים בסיסיים בבית ספר, לא יכול להיות שזה לא ייכנס ויתוקצב בתכנית הנוכחית.

מוטי שומרון: זו נקודה ראשונה.

מוטי שומרון: נקודה שנייה, הנושא של תקצוב של חיבורים ותשתיות.

מוטי שומרון: למבני הציבור היום, לחלקם הגדול, אין תקצוב לתשתיות, לא לבתי הכנסת, לא למבני הציבור.

מוטי שומרון: אמרו נגיע לנהר, נעבור אותו, הנהר כבר הגיע, אנחנו כבר נמצאים שם.

ארז קרייזלר: מוטי, צריך להסביר את זה, כי אני חושב שזה לא כל כך ברור.

ארז קרייזלר: דוד, ראינו שהשטח הציבורי הוא עצום, מה שאומר מוטי זה שהמשרדים, בין אם משרד השיכון או משרד החינוך, מתקצבים פיתוח צמוד.

ארז קרייזלר: שואל מוטי וגם אני שואל, מה קורה לשאר הפיתוח של האזור הציבורי שהוא לא צמוד למבנה הציבורי.

ארז קרייזלר: צריך שבילי גישה, צריך ניקוז.

ארז קרייזלר: מדובר פה במיליונים גדולים.

ארז קרייזלר: בזמנו אנחנו עשינו פנייה למשרד השיכון והתרענו שמעבר לפיתוח צמוד למבני ציבור אין כסף ואין תקצוב.

ארז קרייזלר: נכון להיום אין לזה פתרון ומוטי צודק שתהיה בעיה בגישה ובחיבור של מבני הציבור ליישוב, כי אין לזה כסף.

דוד אזולאי: השאלה אם אגף הפיתוח במשרד החינוך, ישבתם, הוא מודע לבעיה?

ארז קרייזלר: כן, אבל הוא נותן פיתוח צמוד לחצר.

דוד אזולאי: מי אמור לתת את הפיתוח הרחב יותר, משרד הפנים?

דני מורביה: בדרך כלל היו הרשויות, אבל הם מקבלים היטלי השבחה.

דני מורביה: לנו פה זה בלי היטלי השבחה, זה אומר שלרשות אין שום כסף נוסף.

דוד אזולאי: גם תקציבי פיתוח, מה שהוא מקבל- - -

ארז קרייזלר: זה 200,000 שקל, פה מדובר במיליונים.

ארז קרייזלר: זה כלום.

מוטי שומרון: צריך לזכור שהרשות, עם כל הרצון הטוב, ובאמת דני- - -

דוד אזולאי: ברור, זה לא תקציב של רשות, זה צריך להיות תקציב ייעודי שאמור לתת מענה לנושא הזה.

דוד אזולאי: זה לא יכול לבוא מתקציבי הפיתוח השוטף של הרשות המקומית.

מוטי שומרון: זה לא קיים, ולכן אני מתריע ואומר שכבר שנה ויותר - אין תקציבים לתשתיות כמו שנדרש, אין תקציבים- - -

דוד אזולאי: בפני מי הצגתם את הבעיה הזאת?

ארז קרייזלר: הצגנו את זה למשרד השיכון.

מוטי שומרון: בחינוך יודעים את הבעיה, אין מענה והכול כרגע עומד ואין מענה, וזה חמור מפני שהמבנים- - -

דוד אזולאי: רבותיי, לעניות דעתי, אני אומר לכם, הנושא הזה, וארז מגדיר את זה נכון, מי שמכיר קצת את המערכות איך הן עובדות יש פה באמת נפילה בין הכיסאות, זה משרד הפנים, זה משרד הבינוי והשיכון ומשרד החינוך.

דוד אזולאי: משרד החינוך בעצם, ובצדק, יטען שהוא עוסק בדל"ת אמות שקרובות למערכת ומעבר לכך לא, ומשרד הבינוי והשיכון לא אמור לפתח את המקומות האלה, לכן אני מציע פה שהמנהלת תיזום מהלך של שלושת השרים, שרי הממשלה, פנים, בינוי וחינוך, זו הדרך היחידה, אחרת אתם תמשיכו להתקשקש פה ולא תמצאו את הדרך.

דוד אזולאי: מי פה יושב מטעם המנהלת?

דוד אזולאי: יישבו המנכ"לים או השרים, זה חייב להיות ברמה בכירה, כי פה מדובר באמת על הרבה תקציבים.

קריאה: יש את זה גם בניצן.

יעקב שנרב: הבעיה פה היא לא של יישוב כזה או אחר.

יעקב שנרב: הבעיה פה לא שונה מניצן או מבני דקלים בדרום.

יעקב שנרב: הבעיה הזאת ידועה, פיתוח של מרכז היישוב, נקרא לזה, או הפיתוח הציבורי, הוא לא בתוך הסכמי המקום ו- - -

דוד אזולאי: השאלה אם אתם יזמתם מהלך כזה של ישיבה משותפת של כל משרדי הממשלה הנוגעים בדבר, שהם יבדקו את הנושא הזה.

דוד אזולאי: כי אם לא, שיהיה לך ברור, משרד הפנים, כמו שאני מכיר, אין לו את הכסף הזה- - -

יעקב שנרב: לאף אחד אין, וכולם בונים על הרשות שלא מסוגלת לממן את זה.

דוד אזולאי: הרשות מקבלת תקציבי פיתוח אבל זה בקושי מספיק לה לכמה פרויקטים שלה.

דוד אזולאי: בקושי בקושי.

יעקב שנרב: - - -גזבר מועצה, כולם משליכים, כל משרדי הממשלה, אגב בכל היישובים משליכים- - -

דוד אזולאי: אין בעיה, שיעבירו תקציבי פיתוח, של כל משרד ומשרד, למועצה והוא יעשה את זה.

דוד אזולאי: אבל כל עוד לא יעבירו להם, אין לו, הוא לא יכול לקחת את זה משום מקום.

דני מורביה: צריך מנכ"ל ראש הממשלה לדברים כאלה.

יעקב שנרב: במיוחד שאין פה אגרת- - -

דני מורביה: כלום, אנחנו לא גובים שום דבר.

דני מורביה: מראש ההליך היה כזה.

דוד אזולאי: אני אגיד מה שצריך לעשות.

דוד אזולאי: אנחנו נפנה למנכ"ל ראש הממשלה שהוא ייזום את המהלך הזה, זה הדבר החשוב ביותר.

יעקב שנרב: יש פעם בחודש, חודשיים, ועדת חסמים.

יעקב שנרב: אם תהיה פנייה של יושב ראש הוועדה זה יכול להיות- - -

דוד אזולאי: מי יושב בוועדת החסמים, מי מנהל אותה?

יעקב שנרב: מנכ"ל משרד ראש הממשלה.

דוד אזולאי: אוקי.

יעקב שנרב: אם יגיע מכתב מפה, זה- - -

ארז קרייזלר: לדעתי זה גם עניין רוחבי, זה לא מאפיין רק את לכיש, אני יודע שזה גם בניצן.

דוד אזולאי: אני לא יודע אם אני אוכל להתייחס כרגע לכל המקומות- - -

ארז קרייזלר: פה זה בעיה.

קריאה: ההחלטה תהיה רוחבית.

יעקב שנרב: הבעיה היא ארצית, אבל שפה מקימים יישובים ואנשים שהוציאו אותם ושפונו מהבית, לכן יכול להיות שלגבי זה יכול להיות פתרון נקודתי.

יעקב שנרב: אנחנו לא הצלחנו עד היום, אבל אולי פנייה כזאת יכולה- - -

דוד אזולאי: אנחנו נעשה את זה, אנחנו גם נכתב אתכם.

דוד אזולאי: מאה אחוז.

מוטי שומרון: נקודה נוספת בהקשר הזה של מימון רוחבי, מתוכננת שכונה ב', גם ביישובים האחרים זו אותה מתכונת, מבני הציבור לא מוטמעים בתכניות, ואני שואל אז אומרים לי 'זה המועצה תשבור את הראש', איך המועצה תשבור את הראש?

מוטי שומרון: מה, ראש המועצה פתאום יבנה פה גנים?

דוד אזולאי: אני לא מכיר ראש מועצה אחד שבנה ארבעה בתי כנסת או חמישה בתי כנסת בתקופה כל כך קצרה.

דוד אזולאי: אין דבר כזה.

מוטי שומרון: לא יכול להיות.

מוטי שומרון: אני אומר עוד פעם, אם לא תהיה קודם כל הטמעה בתכניות, שכונה ב' אצלנו הולכת בעזרת ה' לצאת למכרז בעוד חודשיים וחצי-שלושה, אמרו לי, ייצא במכרז מגרשים, מבני ציבור?

מוטי שומרון: לא יודע, ידברו על זה פעם, אנשים הולכים לגור פה תיכף, אין אפילו תכנון, לא מוטמע בתכנון הכוללני מבני ציבור, ולמי שאני פונה אומרים לי, אמרתי לך, זורקים את הכול על המועצה, כאילו שהמועצה יכולה להרים דבר כזה.

מוטי שומרון: זו בדיחה.

ארז קרייזלר: אין דבר כזה.

מוטי שומרון: הכול זורקים על המועצה.

מוטי שומרון: נקודה שלישית, אני לא רוצה לחזור על מה שנאמר, אבל הנושא של שנת מעבר זה נושא שידרוש תקציבים.

מוטי שומרון: בסוף בסוף, הכול מתחיל ונגמר בכסף.

מוטי שומרון: ברור שכשאנחנו מדברים על הקמת בית ספר והפעלתו כבר ב-א' אלול השתא, זה ברור שיצטרכו הסעות, מעין צורים, מכל מיני מקומות, זו שנה קשה לכולם, למועצה, לתושבים, לכולם.

מוטי שומרון: אם לא ישנו פה פאזה בכל משרדי הממשלה, שצריך פה ללכת ביד יותר נדיבה מהמקובל ומהסטנדרטי, העסק הזה לא יוכל לעבוד.

מוטי שומרון: המועצה לבד לא תרים את זה, אין שום סיכוי שבעולם.

מוטי שומרון: נקודה נוספת, העלינו אותה ולא קיבלנו מענה, לגבי הנושא של השמירה ביישובים.

מוטי שומרון: אנחנו דרשנו שתהיה שמירה.

מוטי שומרון: יש מה שנקרא רכז ביטחון אצלנו ביישוב וגם ביישובים אחרים, לא מצליחים לתקצב שמה, לצערנו, אחרי כל הלחצים והיה פה עמיקם סמירסקי והיו פה כולם, לא מצליחים לתקצב שמירה, לא מצליחים לתקצב כמעט שום דבר, למעט מרכיבי הביטחון, גדרות ושערים, כל השאר אומרים לנו 'אין תקציב לדבר הזה'.

מוטי שומרון: צריך לקחת בחשבון שהולך לקום פה מחנה זמני, אנשים נכנסים פה לבנייה, העסק מתחיל לרקום עור וגידים, לא יכול להיות שגם משרד הביטחון יעמוד מנגד וגם המג"ב יעמדו מנגד ויגידו, 'מה שנתנו, נתנו'.

מוטי שומרון: יישובים סמוכים לפה, אני לא אומר שמות, מקבלים הקצאה.

מוטי שומרון: ויש 186 יישובים כאלה במדינה שיש להם תקצוב של שומר שבשכר.

מוטי שומרון: אצלנו אמרו לא.

דוד אזולאי: שנמצאים בתוך הקו הירוק?

דני מורביה: כן, צמודי גדר.

מוטי שומרון: אנחנו יותר צמודי גדר מכולם.

מוטי שומרון: נכון, אנחנו לא בגוש קטיף עכשיו, אבל מבחינת צמודי גדר, לא יכול להיות ביישובים אחרים, אני לא אמרתי לקחת מאף אחד כלום, אבל לא יכול להיות שאנחנו נהיה מחוץ לתקנים.

מוטי שומרון: התשובה הייתה של עמיקם סבירסקי, אין לי תקן.

שלומית אבינח: מי זה עמיקם סבירסקי?

קריאה: משרד הביטחון.

מוטי שומרון: ובזה זה נגמר.

מוטי שומרון: לא הגיוני.

מוטי שומרון: מישהו פה צריך להרים את הכפפה, מישהו צריך להבין שהמדינה בונה פה יישוב, זה לא קומץ אנשים בונים יישוב, המדינה בונה יישוב והיא צריכה לתת לו מענה כמו לכל יישוב אחר שקיים בארץ.

דוד אזולאי: מי שכרגע מבצע את השמירה ההיקפית זה המשטרה או משמר הגבול?

עופר שומר: האחריות הגזרתית היא של משמר הגבול.

מוטי שומרון: אבל עוד פעם, זה מחוץ ליישוב, אנחנו מדברים עכשיו על מצב שהולכים להפעיל את השערים, הולכים להפעיל תאורת ביטחון, בעזרת ה', חברת חשמל אצלנו כבר מחברת את היישוב בחודשים הקרובים, עובדת על זה.

מוטי שומרון: יהיה שער, יהיה הכול, אבל עוד פעם, כולנו יודעים מה קורה עם הבדואים בסביבה, אם לא יהיה מצב שתהיה פה שמירה, אני לא רוצה לחשוב מה יהיה בבנייה ומה יהיה במחנה הזמני.

דוד אזולאי: מה נותנת המשטרה פה ביישובים האלה?

עופר שומר: למשטרה יש כוח שלדי שעובד במשמרות ונמצא איפה שצריך, על פי קריאות.

עופר שומר: אנחנו לא נמצאים באופן קבוע במקום כזה או אחר.

דוד אזולאי: אבל התחנה שלכם זה קרית גת, שהיא נותנת שירות לכל- - -

עופר שומר: היא נותנת מענה ראשוני לאירועים, כשאני יכול להגיד לך שמי שמסייע לנו בכל הקטע של היישובים הכפריים זה משמר הגבול, כי השטחים פה הם עצומים וקשה להגיע בתוך זמן קצר לכל היישובים פה.

עופר שומר: בכל הקטע החקלאי, מה שנקרא, כל מה שקשור לעברות שקשורות למגזר הכפרי, מי שמטפל בזה הוא משמר הגבול.

דוד אזולאי: גם למשמר הגבול, אני מבין, יש את המגבלות שלו, הוא לא יכול- - -

דני מורביה: יש כאן מרחבים עצומים.

קריאה: חשוב לציין שיש מאה מתנדבים מהאזור שלוקחים חלק עניין הזה.

דוד אזולאי: והם עובדים בשיתוף פעולה עם המשטרה?

מוטי שומרון: עם משמר הגבול.

מוטי שומרון: המתנדבים שפה עובדים, כולם שמים יד, אבל המדינה כרשות ממלכתית צריכה להבין את האחריות שלה ולא להתנער.

מוטי שומרון: האמירה, 'אנחנו לא בעסק', זה לא מקובל.

דני מורביה: יישובים דומים מקבלים שמירה.

דני מורביה: הוא אמר, 186 מקבלים.

מוטי שומרון: 186 מקבלים, עובדים, זה מקובל במדינה.

דוד אזולאי: גדר היקפית קיימת?

מוטי שומרון: יש גדר היקפית.

דוד אזולאי: אני מדבר על היישובים הזמניים.

מוטי שומרון: כן, יש.

מוטי שומרון: מהבחינה הזאת יש וגם נפעיל את השער.

מוטי שומרון: מהבחינה הזו זה בסדר.

מוטי שומרון: נעשתה פה עבודה טובה, אבל כשזה מגיע לשומר, אומר לי 'אין לי מענה, תסתדרו לבד'.

מוטי שומרון: נקודה נוספת, עלה פה הנושא של ועדת שקמים, הוועדה ברשות.

מוטי שומרון: עד שהוועדה תהיה ברשות ועד ש...

מוטי שומרון: ועד ש...

מוטי שומרון: ועד ש...

מוטי שומרון: אנחנו כבר נגור בבתים, אני מניח, כמו שדברים מתנהלים במדינה, זה בטוח.

מוטי שומרון: אולי לשלב ג', אני מוכן להיות אופטימי.

מוטי שומרון: מה שאנחנו מבקשים, הייתה החלטת ממשלה, אם אני לא טועה היא עברה כבר, נכון, יעקב?

מוטי שומרון: עברה החלטת ממשלה על הוספת תקן לבודק תכניות בוועדת שקמים, התקן התקבל, הייתי בוועדה השבוע- - -

ארז קרייזלר: כסף התקבל, לא תקן.

ארז קרייזלר: 200,000 שקל.

מוטי שומרון: יפה, אז יש כסף.

מוטי שומרון: במדינה שלנו להגיד על דבר שיש לו כסף והוא לא יוצא לפועל, זה באמת דבר משמעותי.

מוטי שומרון: כי פה יש כסף וזה לא יוצא לפועל, אני מבקש- - -

שלומית אבינח: תקן למה?

ארז קרייזלר: כסף למימון תגבור הוועדה שבודקת תכניות עבור המתיישבים.

מוטי שומרון: אושר כסף לתגבור הוועדה.

מוטי שומרון: אני הגשתי תכנית השבוע, אמרו לי 'אינשאללה בעוד חודש וחצי הערות ראשונות'.

שלומית אבינח: אז מה, אין את הבן אדם שיבצע את זה?

ארז קרייזלר: המועצה האזורית העבירה לוועדה מספר מועמדים, על מנת...

ארז קרייזלר: הרי היא אמורה לעבוד בוועדה.

ארז קרייזלר: זה לא מכרז.

ארז קרייזלר: המועצה העבירה לוועדה מספר מועמדים, הוועדה צריכה לאשר אותם ולהפעיל אותם.

ארז קרייזלר: יש אישור למועצה מבחינה כספית, כרגע זה בוועדה.

ארז קרייזלר: הוועדה צריכה לאשר את כוח האדם.

שלומית אבינח: איזו ועדה?

ארז קרייזלר: שקמים.

דני מורביה: מה הבעיה בוועדה מרחבית?

דני מורביה: אנחנו, ראשי הרשויות, בעצם חיים רק על התקציב, כל השאר זה בשביל- - -

דוד אזולאי: מי זה היושב ראש?

דני מורביה: צביקה קדמן, הוא גם יושב ראש ועדה אצלנו בשקמים וגם בשמעוני.

דוד אזולאי: בחצי משרה.

דני מורביה: חצי פה חצי פה, וככה זה נראה.

ארז קרייזלר: הם עמוסים מאוד.

דני מורביה: וככה זה נראה בהתייחסות.

מוטי שומרון: צריך להבין שהוועדה הזו מטפלת במרחב גדול מאוד, בבאר גנים ובניצן, בנו וגם על שטחי הציבור.

מוטי שומרון: אני הלכתי לוועדה, התחננתי שאת המחנה הזמני, אתה אפילו לא יודע את זה, שיביאו לי את התכנית, אמרתי שיש פה בינוי מאושר, בסך הכול אנחנו מבקשים היתר לעבודות עפר כדי להתחיל לעבוד, כי זה תוקע את כל המהלך, תעשו לי טובה, תשימו אותו בערמה למעלה.

דוד אזולאי: יש פה נציג של משרד הפנים?

שלומית אבינח: הם אמרו שהם לא קשורים.

שלומית אבינח: אתמול אבי הלר דיבר איתי, אמר שאין בעיות עם משרד הפנים.

מוטי שומרון: זה חלק מהבעיה.

קריאה: אם הוא לא פה, אז אין בעיה.

שלומית אבינח: אני רוצה להגיד, ודיברתי על זה עם דקלה.

שלומית אבינח: כל הפניות שהעליתם, אנחנו העברנו למשרדים שהיו יכולים להגיב.

שלומית אבינח: מה שלא העברתם, אנחנו לא היינו אמורים לדעת, לא היה לנו את הידע להתעמת עם אבי הלר.

שלומית אבינח: אם היה לי את המידע, אז הייתי אומרת 'כן, יש נושאים עם משרד הפנים'.

דוד אזולאי: אדוני ראש המועצה, אני מבקש ממך, עולים פה כל מיני נושאים, גם נציגי המשרדים השונים שיושבים כאן, סביר להניח שהם יכולים לתת מענה חלקי, לא הכול, כי בכל זאת כשאתה מדבר על פרויקטים של פיתוח זה לא ברמה של הנציגות שיושבת כאן.

דוד אזולאי: מה שאני מציע לכם, תעביר לנו דף ריכוז של כל הבעיות שעלו כאן ואז אנחנו נפנה, מעבר למה שאנחנו נסכם בהמשך, אבל זה יקל עלינו את המלאכה... תבינו, רבותיי, הפיזור הוא גדול, זה לא שאתה עוסק מול מינהל מקרקעי ישראל או מול משרד החינוך, אתה פה עוסק מול גופים שלמים כאשר המנהלת, סביר להניח, שהיא מרכזת את כל העבודה מול משרדי הממשלה.

דוד אזולאי: אנחנו רק יכולים לזרז ולפנות לאותם גורמים ולהאיר בפרוזקטור על אותן בעיות שעלו כאן.

דוד אזולאי: זה מה שאנחנו צריכים לעשות ונעשה את זה.

דוד אזולאי: אמרתי את זה בפתיחת הדברים שלי קודם בסיור, אתה נותן כדוגמה נושאים של ועדה לתכנון ובנייה, אלה נושאים של משרד הפנים, אף אחד לא יכול לגעת בזה, לא יעזור.

דוד אזולאי: אז יכול להיות שעד שתהיה הרפורמה, חנון ורחום, אבל בינתיים אנחנו עובדים לפי הכללים הישנים ואלה דברים שצריכים לבוא לפתחו של מנכ"ל משרד הפנים.

דוד אזולאי: מנכ"ל משרד הפנים, כמו שאני מכיר אותו, הוא איש עבודה, הוא מכיר את המלאכה.

דוד אזולאי: בעניין הזה אני מציע שתפנו אליו, תציגו בפניו את הדברים, אני גם ביקשתי, תעביר אליי את ההעתק שהעברת, אני גם אדבר איתו באופן אישי.

מוטי שומרון: אני רוצה בנקודה הזאת להעלות נקודה נוספת.

מוטי שומרון: הבעיה היא לא שאין שם רצון, הבעיה היא שהם כל כך רגילים שיהודי שמבקש היתר בנייה מקבל אותו אחרי חצי שנה ומבחינתם להעביר את ההערות פעם ראשונה אחרי חודש וחצי זה נקרא משהו חלומי, אז הם לא מבינים שאנחנו מדברים פה על אנשים ששבע שנים נמצאים בקרוונים בגלל המדינה וכשמגיעים סוף סוף להתחיל לקבל היתר בנייה, אז עוברים את כל הוויה דולורוזה ועד שמגיעים שאפשר להעלות קבלן לשטח לוקח עוד שמונה חודשים.

דוד אזולאי: עצם העובדה שיושב ראש הוועדה הוא פה בחצי משרה ובשמעוני הוא בחצי משרה, יכול להיות.

דוד אזולאי: ..

דוד אזולאי: אז חברים גם ראשי המועצה בוועדה.

דוד אזולאי: אני לא יודע, צריך להפנות את תשומת לב המשרד, יכול להיות שהוא לא מודע לבעיה.

מוטי שומרון: הם מודעים, הם לא רואים בזה בעיה, שם הבעיה.

דוד אזולאי: זה לא נכון, זה שונה מכל מקום אחר.

דוד אזולאי: אין דומה ועדה מרחבית כזאת לוועדה מרחבית אחרת שאנחנו מכירים כולנו.

מוטי שומרון: אני מבקש שבאמת הוועדה שלכם תיתן על זה הערה מיוחדת שיבינו שמי שמכניס תכנית לבקשה להיתר בנייה, אני לא רוצה להגיד אחרי יומיים מקבל את ההערות אם ישנן, אבל תן זמן סביר, לא יודע, עשרה ימים, שבועיים, שלושה שבועות.

מוטי שומרון: נקודה אחרונה.

מוטי שומרון: יש הרבה נקודות, אבל אחת נוספת, שטחי המסחר שלנו יוצאים, אני מקווה, עכשיו למכרז.

מוטי שומרון: זה החוק ואלה התקנות היום, שהם יוצאים דרך מכרז.

מוטי שומרון: אני ניגשתי למינהל מקרקעי ישראל, ועדה מיוחדת, שיאכפו, מי שלא יהיה היזם שיזכה, שיפעילו את כל האמצעים שיש היום, כדי שדבר כזה ייצא לפועל עם מחויבות הכי דרסטית שיכולה להיות של היזם.

מוטי שומרון: למה אני מתכוון?

מוטי שומרון: אנחנו נמצאים על גבעה ללא שום דבר, ללא מענה בריאותי, ללא מכולת, ללא כלום.

מוטי שומרון: אם יהיה מצב שיזם זוכה, כי הוא נתן את ההצעה הכי זולה וזה בדרך כלל מה שמעניין את המכרזים, יזם יזכה- - -

דוד אזולאי: ההצעה הכי גבוהה.

מוטי שומרון: יהיה צדיק גדול, יקדח יציקה אחת בקרקע ויילך לישון חמש שנים וישאיר אותנו עם שדה קוצים.

מוטי שומרון: אמרו לי, תראה, נשים את הדברים על השולחן, מינהל מקרקעי ישראל לא אוכפת שום דבר, אז אמרתי, האמירות שאתם אומרים לי, זה אומר שיכול להיות שיהיה פה יזם שבכלל יזכה לצרכי ביזנס ונדל"ן, יעשה קידוח אחד, יבוא עוד חמש שנים ואנחנו נישאר בלי כלום ואתם תגידו 'לא מקובל אצלנו לאכוף', למרות שבתקנים ובכול זה מופיע.

מוטי שומרון: אני מבקש שהוועדה תאיר את הנקודה הזאת, מדובר פה בדבר חריג, חייב להיות מצב שמינהל מקרקעי ישראל לוקח את זה ברצינות, שהעסק הזה יוצא לביצוע מיידי, מכרז, יזם וביצוע מיידי עם כל כללי האכיפה שקיימים, לא צריך להמציא אותם, הם קיימים, רק צריך שהיזם יידע שתהיה פה אכיפה במידה שהוא לא יעמוד בדברים כמו שצריך.

דוד אזולאי: זה אחד הדברים שצריך לבדוק.

דוד אזולאי: יכול להיות שבמסגרת המכרז אפשר להתנות- - -

מוטי שומרון: אני ביקשתי שיתנו במכרז- - -

זוהר נוימן: אני רוצה להתייחס, אם אפשר.

זוהר נוימן: המכרז מבחינתנו, באופן עקרוני מינהל מקרקעי ישראל היום משווק מכרזים כאלה בחוזי חכירה ישיר.

זוהר נוימן: אנחנו הפנינו שאילתה, מכיוון שזו חריגה מהחלטות המועצה למעשה היום, לעשות את זה בהסכם פיתוח, ואני מאמינה שיש סיכוי טוב שתתאפשר אפשרות כזאת.

זוהר נוימן: יחד עם זאת צריך לקחת בחשבון שגם בהסכם פיתוח יכול היזם לא לבנות, אם קורה דבר כזה או אחר, או שהפרויקט- - -

דוד אזולאי: אבל אם כשמוציאים את המכרז, אחד התנאים יהיה לחייב את היזם בתקופה של זמן שהוא יצטרך- - -

זוהר נוימן: זה בכל מכרז.

מוטי שומרון: כן, אבל אף פעם לא אוכפים את זה.

זוהר נוימן: אוכפים את זה ומבטלים.

זוהר נוימן: אבל גם בכל מכרז, גם כשיזם, יש לו פרק זמן של שנה להגיש תכניות, פרק זמן לבנות.

זוהר נוימן: .. התהליכים בתחום המקרקעין הם תהליכים שאורכים זמן.

זוהר נוימן: צריך לקחת בחשבון שגם אם זה בהסכם פיתוח, אז לא תמיד יש יכולת אכיפה מיידית.

זוהר נוימן: בסופו של דבר יזם שלא בונה, מבוטל ההסכם שלו וזה יוצא למכרז מחודש וזה כדי לעשות את זה בהסכם פיתוח ולא בהסכם חכירה ישיר.

זוהר נוימן: אנחנו, על מנת להיענות לבקשה, או לפחות לבחון אותה, שקלנו לעשות גם איזה שהוא מנגנון של לקחת ערבויות מהיזם כדי להבטיח בנייה, אבל כדי לבדוק אם בכלל אפשרות כזאת היא בת קיימא, שלחנו עכשיו במקום להוציא את המכרז הזה ללא שומה ושירוץ וניתן לשוק לעשות את שלו, התבקשנו לעשות שומה- - -

דוד אזולאי: זה רעיון.

זוהר נוימן: - - -כדי לראות כמה כלכלי זה אם ערבויות לא יפילו את הפרויקט.

מוטי שומרון: יש- - -

זוהר נוימן: עוד אין.

זוהר נוימן: הוא אמר לי להגיד לכם אם יש עלויות פיתוח זה לא שומה.

דוד אזולאי: הערבויות הוא רעיון חשוב- - -

מוטי שומרון: אני מבקש, באמת, יושבים הרבה אנשים ותיקים בעסק, אין ספק, אני מבקש לאמץ את הראש ולתת פה באמת רזולוציה רצינית איך אנחנו דואגים שהעסק הזה ייצא לפועל ואיך אנחנו דואגים שבפרק זמן הכי קצר שיכול להיות היזם באמת יתחיל לבנות וירוץ עם הבנייה, עם כל אמצעי האכיפה שמדינה יודעת לעשות כשהיא רוצה.

מוטי שומרון: עיין ערך גירוש גוש קטיף, אני יודע שזה לא שייך לעניין, כשהמדינה רצתה משהו היא הפעילה את בתי המשפט, את כל העולם ואשתו והוציאה לפועל מה שהיא רצתה.

מוטי שומרון: גם פה אני חושב שאם מדינת ישראל תחליט שזה חשוב באופן חריג, אין לי ספק שימצאו את הדרכים לעשות את זה.

דוד אזולאי: תודה.

דוד אזולאי: יש עוד מישהו מנציגי היישובים שרוצה לדבר?

יורם אוהב ציון: אני רוצה להוסיף עוד דבר אחד.

יורם אוהב ציון: דיברנו על המועצה, דיברנו על המשרדים השונים, אני רוצה להגיד להם תודה.

יורם אוהב ציון: אמרתי מקודם שלושה, הזכרתי מתוכם שניים, אני רוצה להזכיר עוד אחד, במועצה יש מחלקה שנקראת מחלקת רווחה שבדרך כלל היא מחלקה שמטפלת במשפחות לא מי יודע מה, ואנחנו כמובן לצערנו משפחה, כולנו פה מבתים הרוסים, הרסו לנו את הבית, ועם זאת אני אומר, עם זה שאנחנו אוכלוסייה מצוינת ואין פה את כל התקציבים והכול, שיתוף הפעולה עם משרד הרווחה בכלל ועם מחלקת רווחה בפרט פה באמת הוא יוצא מן הכלל.

יורם אוהב ציון: אני יכול להגיד לך שבאופן אישי אני מכיר של חלק מבני שמעון כמה שזה קשה העסק הזה של רווחה, ובאמת משרד הרווחה עושה גם את המאמץ, ופה במחלקה, על מנת לקדם את כל הנושאים האלה.

יורם אוהב ציון: את זה רציתי להדגיש.

דוד אזולאי: נציג משרד החינוך, בבקשה.

אודי שפירא: אני רציתי להתחיל בהתייחסות קצרה לנושא של ההסעות שהעלו פה.

דוד אזולאי: הסעות וילדי החוץ.

אודי שפירא: המשרד שלנו, נכון לרגע זה, מממן הסעות עד לאותו רגע שיהיה לבית הספר פתרון קבע.

אודי שפירא: כשיהיה פתרון קבע, המשרד משתדל לשמור על העיקרון של מיפוי אחד, זאת אומרת לא מיפוי כפול, אבל מאחר שאנחנו מודעים לזה שתהיה תקופת ביניים, תקופת מעבר עד שהמערכת תתייצב, אז המקרים המיוחדים, או המקרים השונים, שידרשו מיפוי כפול, אני חושב שהמועצה תצטרך לבוא בדברים איתנו כדי לסגור את הדברים האלה.

אודי שפירא: לא יהיה פתרון אחר.

אודי שפירא: זה מה שנעשה בעבר.

דוד אזולאי: לגבי אגרת תלמידי חוץ?

אודי שפירא: אגרת תלמידי חוץ?

דוד אזולאי: אלה אותם תלמידים מהמועצה והם לומדים בבני שמעון.

אודי שפירא: זה לא נושא שלנו.

דוד אזולאי: נכון שזו התחשבנות בין הרשויות, אבל בדרך כלל זו התחשבנות בין הרשויות ואני אגיד לך גם למה זה קורה, כי המספר הוא זעום בדרך כלל, זה לא מסה כזאת.

דוד אזולאי: פה יש מסה שנוסעת יום יום.

דוד אזולאי: אני בטוח שאם תכפיל במספר הילדים והאגרה, זה מאות אלפי שקלים.

אודי שפירא: צריך לבדוק את זה עם ה- - -

דוד אזולאי: בצדק בני שמעון ידרשו את הכסף, כי הם מפעילים את המערכת, זה הגדיל להם תקנים, זה מרחבים, זה הכול, אני לא צריך להגיד לך, אתה מכיר את זה, הם לא יכולים לעמוד בזה פה.

דוד אזולאי: תבוא לפה לראש המועצה של לכיש, גם הוא לא יכול לממן את זה, אבל הוא צריך לתת את מערכת החינוך, אני חושב שזאת סוגיה שצריכה לבוא לפתחכם, כי המועצות לא יכולות לשאת בזה ובצדק.

דוד אזולאי: אני לא אתפלא שזה שהיום מועצה אזורית שמעון עושה את זה, צריך להגיד לה כל הכבוד- - -

ארז קרייזלר: אגב, היא דורשת את הכסף.

ארז קרייזלר: יש פנייה ודרישה מהמועצה האזורית לכיש.

ארז קרייזלר: פנייה של מאות אלפי שקלים.

ארז קרייזלר: אני אומר את זה.

ארז קרייזלר: דני אפילו מתבייש להגיד את זה, אני אומר את זה.

דוד אזולאי: ארז, מה שקורה הוא שזה מצטבר ויבוא יום שברגע שמועצה אזורית- - -

ארז קרייזלר: צריך לסגור חשבון.

דוד אזולאי: זה חייב לבוא לידי פתרון ופה זה חריג.

דוד אזולאי: נכון, אני מקבל את זה שזו התחשבנות בין מועצות, אבל זה במקרה שמדובר על עשר, עשרים משפחות, פה מדובר על מאות משפחות שכל יום מסיעים את הילדים שלהם לבית הספר.

דוד אזולאי: לא יעלה על הדעת לדרוש ממועצה אחת שתממן את השנייה.

דוד אזולאי: אין דבר כזה.

אודי שפירא: זה נושא שתצטרכו לדון איתו עם- - -

דני מורביה: יש לנו פגישה אצל - - -

דוד אזולאי: הנושא הזה מאוד חשוב, כי יבוא יום שידרשו מכם.

דוד אזולאי: אני מכיר ראשי מועצות שלקח זמן אבל בסופו של יום הם דרשו את הכסף ויקבלו אותו.

אודי שפירא: עוד הערה לגבי מה שמוטי אמר, לגבי הנושא של התכנון.

אודי שפירא: אני מאוד מקווה וזה מה שנמסר לי, שבשבועות הקרובים, השבועיים-שלושה, המועצה תקבל תקציב של 16 כיתות, את ה-, פלוס מינוס האלה, מה שאתם אמורים לבנות.

אודי שפירא: צריך לבדוק לגבי מה שאמרת, הנושא של התכנון, עם המועצה ועם המתכננים של המועצה והאדריכל של משרד החינוך מה מאושר.

אודי שפירא: אני לא יודע בדיוק מה מאושר בתכנית, איזה פונקציות, צריך לבדוק את זה איתם, מה נכלל במסגרת הזאת.

אודי שפירא: לגבי העניין של הפיתוח, זה ידוע, זה לא חדש, המשרד שלנו זה רק מה שבתחום החצר, אין מעבר לזה תקציב.

דוד אזולאי: כן, ידוע שמשרד החינוך בקטע הזה לא ייתן תקציבי פיתוח, ולכן אמרתי, זה לפתחכם, עם הסיוע שלנו, אנחנו נפנה למנכ"ל משרד ראש הממשלה ונבקש ממנו לכנס את נציגי משרדי הממשלה הנוגעים בדבר לתת פתרונות לעניין הזה.

דוד אזולאי: נציג משרד הדתות.

שלומית אבינח: נציגת המינהל, יש לך עוד משהו להתייחס?

שלומית אבינח: לגבי המשפחות של אליאב?

זוהר נוימן: כן, מדובר ב-17 משפחות שרק עכשיו, בימים האחרונים, קיבלנו מה קורה לגבי עבודות הפיתוח.

זוהר נוימן: הוזמנו שומות וברגע שתהיינה לנו שומות ותהיינה רשומות עדכניות.

זוהר נוימן: ..

זוהר נוימן: זה צריך להיות זריז מאוד.

דני מורביה: מה זה זריז?

זוהר נוימן: ברגע שתהיה שומה.

שלומית אבינח: כמה?

קריאה: שבועיים-שלושה- - -

זוהר נוימן: חודש.

קריאה: אומרים עוד שלושה שבועות, לא שבועות הזה, לא שבועות הבא, השבועות שאחריו.

זוהר נוימן: אני לא יודעת להגיד כמה זמן לוקחת השומה, אבל ההקצאות הן...

אביחי שלום: המשרד לשירותי דת.

אביחי שלום: לעניין תקני רבנים להתיישבות, שהזכיר פה החבר, אז כבר כמה שנים אין תקנים חדשים לרבנים בהתיישבות בכל הארץ, זו לא בעיה שמיוחדת לעניין, למרות שהצורך המיוחד של הקהילות ידוע ומוכר גם על ידי המשרד לשירותי דת.

דוד אזולאי: בוא נשאל ככה, מחר יש תקנים במשרד הדתות לרבני ההתיישבות, הם נכללים?

אביחי שלום: לפי הקריטריונים שיהיו, בוודאי.

אביחי שלום: אבל יש את ההקצאות ש...

אביחי שלום: אבל בוא גם לא נהיה אופטימיים, זה לא ייפתר מחר בבוקר.

אביחי שלום: ההליכים המשפטיים נמשכים הרבה זמן, אנחנו מנסים לפתור אותם ולעשות החרגות מסוימות, אבל זה לא כל כך- - -

דוד אזולאי: מחר אתם הולכים להפשיר תקנים ואני יודע שיש התדיינות בנושא הזה, השאלה שלי, ברגע שמופשרים תקנים ויש תקנים להתיישבות, הם נכללים בתוך הדבר הזה או לא?

אביחי שלום: אם הם עומדים בקריטריונים של יישוב חדש עם מספר קהילות מינימלי, אז כן.

דוד אזולאי: זו שאלה אחת.

דוד אזולאי: השאלה השנייה, יש פה תקן- - -

יעקב שנרב: אני רוצה לעזור.

יעקב שנרב: יש פה שני סוגי בעיה.

יעקב שנרב: הבעיה הראשונה זה מה שהוא אמר, הנושא שאין כרגע...

יעקב שנרב: אגב, הנושא הזה בטיפול, אנחנו דוחפים ככל יכולתנו במשרד לענייני דת.

יעקב שנרב: המשרד לשירותי דת שיושב בקומה שלי עושה ככל יכולתו.

יעקב שנרב: הנושא הזה עומד על סף החרגה, כמו שחבר הכנסת אמר, זה כנראה ייפתר, אבל הבעיה שמעלים פה היישובים היא בעיה אחרת לגמרי, כי כרגע כל הרבנים שבגוש קטיף נמצאים על תקן זמני במימון שלנו, כשכל שנה בתחילת שנה יש מלחמת עולם עד שהכסף יעבור, מפברואר הם מקבלים גם את המשכורת לינואר ואז מגיעים לדצמבר שוב.

יעקב שנרב: אבל זה עומד להיגמר, כי ברגע שיעברו ליישובים החדשים צריך תקני קבע.

יעקב שנרב: גם הנושא הזה לגבי ועדת החרגות שבעזרת כולם, אחרי שבישיבה של ועדת חסמים עם מנכ"ל ראש הממשלה, עומד להיפתר, הבעיה היא שמדובר על היישובים הקטנים.

יעקב שנרב: התקנים שמדובר עליהם, אם הם יגיעו לתקן, התקן היום אומר שנותנים לכל קהילה בת 50 משפחות ויותר.

יעקב שנרב: יש יישובים כמו נטע שמדובר על 30 משפחות, בשלב הראשון, לא יהיה להם רב, וגם אם יהיה להם רב, הוא לא תקן מה- - -

דוד אזולאי: אז אני אגיד מה יעשו, רב אחד ותקן אחד ישמש בשני היישובים.

יעקב שנרב: התשובה היא שזה מה שעושים בכל הארץ.

יעקב שנרב: הם מדברים על העובדה שזו קהילה ייחודית והיא קהילה עצמאית והיא תהיה ללא רב.

יעקב שנרב: זו בעיה שלא המשרד יודע לפתור.

דוד אזולאי: בוא אני אעזור לך בנושא הזה.

דוד אזולאי: אני מציע ככה, בוא, בשלב ראשון נקבל רב אחד בשני היישובים, ואחר כך דיה לשמחה בשעתה.

יעקב שנרב: אבל זאת לא הבקשה שלהם.

דוד אזולאי: אני יודע שזאת לא הבקשה, אבל בשלב ראשון תתחיל עם משהו.

יעקב שנרב: זה יהיה, אבל זה לא פותר את הבעיה של- - -

דוד אזולאי: הבעיה כרגע העומדת, שיש פה תקן אחד והוא בעצם עובר תהליך ארוך של תשלום השכר שלו, ופה אני חושב שראוי הוא שמשרד הדתות יתערב בעניין הזה.

יעקב שנרב: היום זה תקנים זמניים וזה חייב לעבור דרכנו.

יעקב שנרב: ברגע שעוברים ליישובי קבע- - -

דוד אזולאי: משרד הדתות מעביר לכם את התקציב?

יעקב שנרב: הפוך, אני מעביר להם והם משלמים.

יעקב שנרב: אבל זה בזמני, זה על הרבנים במקומות הזמניים.

יעקב שנרב: אמציה, למשל, מקבלים את זה תחת אמציה זמני.

יעקב שנרב: ברגע שיעברו ליישובי קבע, קרי אמציה, יש לנו את חזן שזה בני דקלים וכשיהיה לנו את נטע, הם אמורים להיות כעצמאים ושם צריכים להיות תקני קבע, כי החלטת הממשלה מדברת רק עד המעבר, עד שעוברים רוב התושבים לקבע.

יעקב שנרב: אבל יש פה בעיה עקרונית שעוברת כחוט השני אצל כולם וצריך לפתור אותה.

יעקב שנרב: המדינה מתייחסת ביישובים רק למשפחות הזכאיות.

יעקב שנרב: דיברו על זה באמציה, שיש 33 מתוך 45, הבעיה הרבה יותר חמורה, ואלה רוב הבעיות שמעלה מוטי, אולי בצדק, היישוב שהוא יהיה 500 משפחות המדינה מסתכלת על כך שיש בתוכו כמה עשרות מפונים, וכאשר יש מבני ציבור מה שאנחנו קוראים לזה שכל תושב הביא איתו על הגב, זה על המשפחות הזכאיות שפונו.

יעקב שנרב: אם הגישו 500, אז שלב ב' שהוא מדבר, שאין מבני ציבור והוא צודק, אבל הם לא קשורים למפונים ולכן הם לא מגיעים על הגב.

יעקב שנרב: זה נכון שיש פה בעיה כמו של כל מדינת ישראל ויש איזה שהוא מפתח שזה עובר דרך הרשות ורשות שיש לה פיתוח מואץ אחרי הרבה שנים אולי לא יכולה להתמודד, אבל זו לא בעיה שתיפתר על ידי המשרדים כמפונים אלא כיישוב חדש בארץ ישראל שהרבה שנים לא הקימו בישראל כמוהו.

דוד אזולאי: כן, בבקשה.

מירה זעירא: אותי זימנו כדי להגיב על המכולת והמרפאה שלא קיימות פה.

מירה זעירא: אני רוצה להגיד שכדי לקבל אישור צריך להגיש בקשה קודם כל.

מירה זעירא: הבעיה שהבקשה תקועה בוועדת התכנון שקמים, אבל אלינו לא הגיעה בקשה בנושאים האלה, כשהיא תגיע נטפל בזה וכמובן שניתן לזה עדיפות כמו שעשינו בתכניות אחרות של מבני ציבור.

דוד אזולאי: מי אמור להגיש את הבקשה, המועצה?

מירה זעירא: שקמים.

מירה זעירא: ועדת התכנון שקמים מגישה את זה דרך- - -

שלומית אבינח: אבל מי מבקש משקמים להגיש את הבקשה?

מירה זעירא: היא מעבירה את זה אלינו לדיון כחוות דעת של לתכניות למבני ציבור.

דוד אזולאי: מי מגיש לשקמים?

מירה זעירא: היזם.

מירה זעירא: ואם אין יזם, אז בטח שאין בקשה.

דוד אזולאי: יש כרגע יזם?

מוטי שומרון: אני אענה על השאלה הזאת, היא שאלה נכונה.

מוטי שומרון: אם אנחנו נראה שהעסק יוצא כמו שנראה פה בעליל חוקי, אבל מזורז כמו שצריך, אז ננסה לחשוב מה עושים.

מוטי שומרון: אם נראה שהעסק הזה בצינור יותר מדי, נהיה חייבים לפתרון זמני, פתרון ביניים.

מוטי שומרון: אנחנו לא רוצים לרוץ סתם, משום שיכול להיות שהמהלך שלהם יהיה, אני יודע שהיא מטפלת במרץ רב ואני כל יום מוודא שהבקשה שלנו למעלה בסוף הערמה, כל בוקר, אז יכול להיות שבאמת המהלך יהיה מהיר ו- - -

קריאה: בראש הערמה.

מוטי שומרון: בראש הערמה, אני מוודא בכל בוקר שזה שם, שזה לא נפל בטעות למטה, ואם המהלך יהיה נכון, אז הבקשה תהיה דרך זה.

מוטי שומרון: אם אנחנו נראה שלא מצליחים לעשות את המהלך הזה, לא בגלל שהוא לא טוב, אלא שלא הולך ויש פה פער רציני, אז אנחנו נדרוש שזה יהיה- - -

מירה זעירא: כל עוד הם עומדים לפי התברואה אז מבחינתנו כמובן שניתן, איך אמרתי, ביד נדיבה, מתכוונים לזרז את זה.

דוד אזולאי: הנושא של קופת חולים פה, יש לכם שירות כזה בכלל?

יורם אוהב ציון: יש פה גם קופת חולים לאומית וגם מכבי וגם- - -

מוטי שומרון: מדובר שבמרכז שייבנה יהיה גם מרכז בריאות אזורי גדול.

דוד אזולאי: אני מדבר כרגע- - --

דקלה כהן: אני רוצה להעמיד דברים על דיוקם, כשמדברים פה על מרפאה, כשמדברים על קופת חולים לאומית, אז מדברים על רופא ארבע שעות בשבוע, ואם אתה לא חולה ביום ראשון ולא ביום חמישי, אז אתה צריך לחכות שיגיע רופא.

דקלה כהן: זו הסיבה שאני למשל בחרתי את שירותי הבריאות בקרית גת, כי אני לא יכולה לבחור באיזה יום הבנות שלי עם קוצר נשימה, אני רוצה רופא כאן ועכשיו.

דקלה כהן: כשאנחנו מדברים על מרפאה, אנחנו לא מדברים על מה שיש לנו כרגע, שזה בשביל לעשות וי לפרוטוקול.

דקלה כהן: אני לא מתכוננת לחיות חיים כאלה בשום פנים ואופן, ואנחנו גם גדלים ומתבגרים ואנחנו נזדקק לרפואה יומיומית, אז מה שיש לנו עכשיו זו בדיחה.

דקלה כהן: אבל יש.

דוד אזולאי: אני חושב שהעניין הזה הוא לא לפתחו של , זה לפתחן של קופות החולים.

דוד אזולאי: אני חושב שבעניין הזה, אני לא רוצה להתערב בשיקולים שלכם, אבל יכול להיות שאם כולם היו מרוכזים בקופת חולים אחת, אז השירותים היו הרבה יותר טובים.

דוד אזולאי: ברגע שזה פוצל לשלוש קופות זה קצת בעייתי.

מירה זעירא: אני רוצה לומר משהו ואני מראש מתנצלת אם זה יעורר הדים שליליים, ודני כבר עושה כך, כי הוא יודע מה אני עומדת לומר.

מירה זעירא: אני אמונה על בריאות הציבור ואתם מדברים פה על דיור זמני ולהכין תוך פחות מחצי שנה את בתי הספר ובכלל את מבני הציבור שכאן, אני אומרת שיש בעיה.

מירה זעירא: דיברתם על תשתיות אזוריות היקפיות, אני מדברת על תשתיות אזוריות, הביוב, מתקן הטיפול בשפכים של הביוב בבנייה, דני, תקן אותי, הוא לא יהיה מוכן בעוד חצי שנה- - -

דני מורביה: לא, הוא אמור להיות בסדר עד אוגוסט.

דני מורביה: הוא אמור לעבוד.

מירה זעירא: אני מעלה את זה ואני כל פעם מעלה את זה, וזה לא רק מתקן הטיפול.

מירה זעירא: תכניות אחרות לא הגיעו אלינו.

מירה זעירא: אז יש חצי שנה, זה לא הרבה זמן בעניין של תשתיות ביוב.

מירה זעירא: עם כל הכבוד לדיור הזמני שרוצים להכניס אותו, צריך גם לתת לזה את הדעת שבטח לא לתת לביוב לזרום בשטח ולזהם, לא את מקורות המים ולא ריחות שיווצרו ולא יתושים ולא כל הנגזרות האחרות של תשתיות שלא- - -

דוד אזולאי: את יודעת שמערך הביוב הוא לא רק בעיה של המועצה, הוא בעיה אזורית של כל הגורמים שצריכים לתת יד לכך ופה יצטרכו כולם לשנס מותניים ולקחת בחשבון שהולכים לפתוח בית ספר, על כל המשתמע מכך, וכל אלה שעוסקים בנושא הזה יצטרכו לקחת את זה על עצמם ולטפל בזה.

מירה זעירא: ומי יסבול מיתושים?

דוד אזולאי: אני כבר רואה את התמונה שב-1 בספטמבר או ב-א' אלול, כפי שנאמר כאן, בתי הספר ייפתחו ויצטרכו להתמודד עם זה.

קריאה: עד אז יהיה ביוב.

דני מורביה: המט"שים גמרו, הבעיה זה להריץ את המערכות כשאין עוד תושבים, זאת הבעיה, אבל בגדול הוא אמור להסתיים עד אז.

דני מורביה: אין שום בעיה.

דוד אזולאי: נציג משרד הרווחה.

אבי סנדר: אני שמח להצטרף למה שנאמר קודם ולציין את שיתוף הפעולה גם של המחלקה לשירותים חברתיים, דר' מלכה לוי, וראש המועצה ארז.

אבי סנדר: אני רוצה להאיר ב-א' פן נוסף של המחלקה לשירותים חבתריים וזה הפן הקהילתי.

אבי סנדר: אנחנו בכלל מלווים את כל התהליך של הפינוי מתחילת דרכו עם מנהלת תנופה בשיתוף פעולה ולמעשה אנחנו בעבודה צמודה עם ועדי היישובים, עם מזכירי היישובים, בשיתוף תושבים בכל ההליך הזה.

אבי סנדר: מה שנאמר על ידי מר שומרון מראה את הכוח של התארגנות התושבים, גם מבחינת המסירות, גם מבחינת ההירתמות.

אבי סנדר: הנושאים של העמידה על הזכויות זה אינטרס ציבורי רחב של כולנו ואני שמח שהתהליך הזה קיים ומואץ וגם באמצעות עובדים סוציאליים קהילתיים וגם יועץ מיוחד שקיבלנו מרשות המועצה.

אבי סנדר: אני חייב לומר בהזדמנות זו דבר שהוא מעבר לאמירה של משרד אחד.

אבי סנדר: כולנו צריכים להיות מודעים שאחת ההמלצות של ועדת החקירה הייתה שההיבטים החברתיים והקהילתיים ששייכים לכל המשרדים יימשכו לפחות שנה אחת אחרי סיום הכניסה לבתי הקבע.

אבי סנדר: כרגע, על פי החלטות ממשלה בתקצוב, שמסתיים בסוף דצמבר 2012, כחלק מהתקציב הדו שנתי, אין עדיין החלטה ביצועית על 2013 ואילך.

אבי סנדר: שמענו בסיור והבנו שהמהלך לכניסה לבתי הקבע ובטח השנה לאחר מכן ולפחות שנתיים ואפילו יותר מכך, לכן צריך למצוא את הדרך לקבל החלטה שהיא תמשיך את המהלכים ואת המשאבים הייחודיים, כי כל המשרדים, כולל המשרד שלנו, קיבלנו משאבים ייעודיים כדי לאפשר את אותה הגשת תשומת הלב גם מבחינת תקני כוח אדם, גם מבחינת משאבים.

דוד אזולאי: אחרי מגורי הקבע.

אבי סנדר: כן, ופה נאמר לנו שהכניסה לבתי קבע, ייתכן שתתחיל בתחילת 2013, הבנייה, שנה אחרי זה, אז בטח 2013-2014 בפנים, אולי גם 2015 בחלק מהיישובים, וזה דבר שהוא לא קשור רק ללכיש, הוא בא לידי ביטוי מאוד בלכיש, כיוון שהתהליכים כאן לקחו יותר זמן, אבל זאת החלטה שהיא החלטה מערכתית כללית שצריך לקבל במסגרות הלאומיות.

דוד אזולאי: תגיד לי, בבקשה, אתם, כמשרד הרווחה, ברגע שהצטרפו כל היישובים למועצה האזורית לכיש תגברתם בעובדים סוציאליים את המחלקה?

אבי סנדר: כן.

אבי סנדר: במסגרת הפעילות המשותפת מ-2006 עד סוף שנת 2011 נוספה כאן תוספת של 2 מיליון ו-480,000 שקל ושני תקנים של עובדים סוציאליים קהילתיים ועובד סוציאלי שנמצאים במשך- - -

דוד אזולאי: התקנים בתוך התקציב?

אבי סנדר: כל המשאבים האלה הם משאבים ייעודיים לטובת המתיישבים.

אבי סנדר: מעבר למה שהמחלקה נתנה עד עכשיו.

יעקב שנרב: זה עובר בגגות אליהם.

יעקב שנרב: בתנופה, מתקציב הרווחה, יש מה שנקרא תקציב רווחה וזה עובר בגגות אליהם והם המבצעים.

דוד אזולאי: נציג משרד הבינוי והשיכון, בבקשה.

אמנון כהן: ראשית, אני מודה לוועדה שהגיעה לכאן, למועצה בראש ובראשונה.

אמנון כהן: תיכף אני אגע בכל הנושא הבעייתי שהוצג כאן מבחינתנו, כי אנחנו משתדלים להיות די זמינים ונכונים לכל בעיה, לוועדות ולעניינים כאלה כדי לטפל בעניינים.

אמנון כהן: הדבר שעלה פה זה על שכונה ב', מבני הציבור שהעלה מוטי.

אמנון כהן: יש הבדל מאוד מהותי בין שכונות א' ושכונות ב' בכל היישובים.

אמנון כהן: שכונות א' זה בטיפול מלא של המדינה, כולל מוסדות ציבור, מתכנון ועד מוסדות ציבור.

אמנון כהן: שכונות ב' עוברות להליך אחר, כמו כל היישובים האחרים בארץ.

אמנון כהן: לשמחתנו, כל היישובים האלה נכללו בשבוע שעבר בהחלטת הממשלה כאזור עדיפות לאומית וזה מאפשר השתתפות הן בתכנון והן בפיתוח, ואנחנו כבר לקראת סיום הליכי התכנון של שכונות ב'.

אמנון כהן: במפות אנחנו מציינים היכן יהיו מוסדות הציבור.

אמנון כהן: התקציבים לכך, נשתדל לעזור אבל זה תפקיד שהוא גדול עלינו מבחינת התקציבים שלנו.

אמנון כהן: רק לסבר את האוזן, המשרד שלנו התחיל את השנה, תקציב 2012, ב- - -

מוטי שומרון: אתה מדבר על התכנון?

אמנון כהן: אני מדבר על התכנון, אבל תיכף אני אסיים את התכנון.

אמנון כהן: .. התקציב שלנו של מוסדות ציבור, כרגע התחלנו את השנה עם 0 אפס, ממש 0 עגול.

אמנון כהן: בשנה שעברה התחלנו אותו עם 657,000 כלל ארצי, אז מוסדות ציבור אנחנו לא שם, לצערי.

אמנון כהן: סיימנו אותה עם יותר, אבל זו הייתה ההתחלה, אז אנחנו הצלחנו לסיים את התכנון.

אמנון כהן: את הפיתוח, בעזרת ה', אנחנו כן נעשה בכל היישובים, גם בשכונה ב', גם את התכנון אנחנו מסיימים וגם את הפיתוח.

דוד אזולאי: לגבי כביש הגישה 358?

אמנון כהן: גם זה.

אמנון כהן: דרך אגב במע"צ ייתנו לזה התייחסות.

אמנון כהן: יש נקודה שכדאי לציין אותה, שמאוד מטריד אותם, הכביש הזה, כביש 358, אמור להגיע עד הכניסה לחרוב, הוא לא ממשיך לשקף שנמצא בקצה הכביש, והכביש הוא באותה רמה, אם לא יותר גרוע.

אמנון כהן: זה צורם לנו במשרד השיכון, אני בטוח שהוא צורם לתושבים, שחצי כביש נגמר להם.

ארז קרייזלר: אז תבצעו.

אמנון כהן: אבל אמרתי שזה מע"צ.

קריאה: לזה הוא מנדב אותם.

שלומית אבינח: חנוך, החטיבה להתיישבות, אין לך מה להגיד?

חנוך אלמסי: מעבר לדברים האחרים שאנחנו עושים, הבעיה היא מימון.

חנוך אלמסי: 7 מיליון עד היום הושקעו בכל מחנה זמני, חסר, אבל זה בשלבים של ניסיון לגייס כסף, אולי מנגב-גליל, אולי מגורמים אחרים.

דוד אזולאי: נגב גליל נתן פה משהו?

דוד אזולאי: שם זה מאטצ'ינג, נכון?

יעקב שנרב: זה מאטצ'ינג.

יעקב שנרב: פה בלכיש, אני לא יודע.

יעקב שנרב: מדברים על זה שאולי הוא ייתן.

דוד אזולאי: אבל אם מדובר על מאטצ'ינג, המאטצ'ינג הוא מהמועצה או מכם?

יעקב שנרב: לא מהמועצה ולא מאיתנו.

שלומית אבינח: משרד התחבורה.

אילנה טלר: לגבי הנושא שהועלה, כביש הגישה בין בני דקלים ל..

אילנה טלר: אנחנו נפעל כמובן בהתאם להחלטת הממשלה.

אילנה טלר: לגבי 358, הכביש המפותח יותר, מהאזור שאנחנו נמצאים בו לכיוון דרום, לכיוון באר שבע, המשרד פעל גם בהתאם להחלטת ממשלה והשקיע 350 מיליון שקל.

אילנה טלר: לגבי ההמשך צפונה לשקף, כל פרויקט שכזה צריך לעבור בדיקת כדאות כלכלית, שצריכה להראות קיצור בזמן נסיעה וקיצור- - -

קריאה: דוגמה אחת מספיקה.

אילנה טלר: בכל מקרה כרגע התכנון של הכביש 358...

סער גונן: כבישי הגישה ככלל זה נחשב התחבורה עושה, כל כבישי הגישה ליישובים במהלך השנה הזאת יעברו לסמכות מע"צ ואז לא יהיה מצב שכביש, כל עוד הוא בגבול של מע"צ הוא מטופל, ומהמועצה ועד ליישוב הוא לא מטופל.

סער גונן: במהלך השנה זה ייפתר.

סער גונן: דיברתי על כלל היישובים.

סער גונן: בינתיים ברגע שמישהו יחליט להעביר כסף למשרד התחבורה, הפרויקט יבוצע.

סער גונן: אצלנו התכנונים מכירים את מנהלי פרויקט התכנון, עברנו, בדקנו, הכול, כסף.

דוד אזולאי: יש החלטת ממשלה?

דני מורביה: יש החלטת ממשלה.

סער גונן: לא 358.

סער גונן: 358 לא על הפרק בחומש הזה, לא יודע אם הוא יהיה על הפרק בחומש הבא, עוד חזון למועד.

סער גונן: 358 לא קשור למפונים, 358 קשור לאזור.

דקלה כהן: אבל הקטלי

דקלה כהן: זאטור שהביא לבנייה שלו זה בעצם הילדים שלנו שהיו צריכים להגיע לבית הספר.

סער גונן: בכלל לא, עוד לפני שהיה הרעיון הזה של ההתנתקות, כבר 358 היה באוויר וכבר התחיל ביצוע.

סער גונן: זה באמת כביש שהוא גדול מדי בשביל להתייחס רק לארבעה יישובים, הוא אזורי.

דוד אזולאי: ואז מה יקרה ברגע שהתכנית של מע"צ נכנסת ל- - -

סער גונן: לא, 358 עלה פה בתור...

סער גונן: אמרו 'עשינו את 358 ואפשר לנסוע לבאר שבע'.

סער גונן: החבר'ה אמרו תודה, לא ביקשו יותר.

סער גונן: מה שמעניין עכשיו זה כביש הגישה ליישוב.

סער גונן: נסענו שם היום, מהכיכר לכיוון- - -

ארז קרייזלר: זו כבר החלטת ממשלה לפני שנתיים, זאת אומרת לא ברור לי, הרי היה תהליך תכנון במע"צ- - -

סער גונן: לא במע"צ, תהליך התכנון היה ב- - -

ארז קרייזלר: היה פרויקט.

ארז קרייזלר: לא ברור לי איך הכסף לא עבר, אני לא מתמצא בהעברת הכספים אבל אנחנו כבר היינו אצל מיכה גולדמן בזמנו, הוא היה ראש המועצה, הובטח, אמרו שיוצאים לביצוע, אי אפשר להגיע ליישובים בנפח הזה על הכביש המאוד מסוכן הזה.

סער גונן: אני חייב להגיד, הכביש לא מסוכן ברמות האלה, הוא דורש טיפול- - -

דקלה כהן: אתה לא ראית אותו ביום ראשון, אי אפשר היה לנסוע.

סער גונן: ביום ראשון בחצי מהמדינה אי אפשר היה לנסוע.

סער גונן: שתיים, לא אמרתי שלא צריך טיפול, אמרתי שיש גבול בין סיכון בטיחותי לבין זה שצריך באמת להרחיב אותו ולעשות שינוי.

דוד אזולאי: השאלה, בוא נפריד את זה לשניים, יש את החלק שהוא מה שנקרא עזרה ראשונה, על מנת לאפשר מעבר בטוח ל- - -

סער גונן: ה-6.5 מיליון זה העזרה הראשונה של הכביש הזה.

סער גונן: אין משהו לעשות כמעט- - -

דוד אזולאי: וכי ישנו התקציב הזה?

סער גונן: התקציב ישנו בגדול, לא במשרד התחבורה, זה דבר די קל, ללכת היום לרפרנט במשרד האוצר מול משרד התחבורה ולסגור את זה, זה לא דבר קשה.

שלומית אבינח: למה זה לא נעשה?

ארז קרייזלר: זה המדינה, יש החלטת ממשלה, יש כסף, יש תכנון, יש מנהל פרויקט אפילו.

דני מורביה: אבל איפה הכסף, ארז?

דני מורביה: מי נותן את הכסף?

ארז קרייזלר: יש הכול, יש חוסר תיאום בין משרדי הממשלה.

דני מורביה: אבל, ארז, מי מעביר את הכסף?

אילנה טלר: משרד התחבורה יעביר את ה-6.5 מיליון.

סער גונן: לא, בוא נעשה אחרת.

סער גונן: אנחנו נעשה פנייה דרך משרד התחבורה, קרן טרנר החליפה עכשיו את זוכמן.

סער גונן: בוא, ראש המועצה, דני נשלח מכתב עוד היום, מחר היא תעשה טלפון ל..., לא סיפור גדול.

דוד אזולאי: ארז, תהיה פנייה שלכם?

דוד אזולאי: מי פונה?

סער גונן: אני אומר שאנחנו מחר גם נוציא מכתב לקרן טרנר.

דוד אזולאי: תגידי לה שהופתעתי לשמוע, אבל אני מברך אותה.

סער גונן: הדבר היחיד שאתם תוכלו, מבחינת ועדה, זה להיות איתי או עם אילנה בקשר ולראות עוד יומיים שעשינו את הפנייה למשרד האוצר ו- - -

שלומית אבינח: עם העתק לוועדה.

ארז קרייזלר: יש רק עוד נושא אחד, ברשותך, שהוא קצר, ואני מתנצל שזה הנושא פה לסיום, הנושא של בית העלמין האזורי שמתוכנן.

ארז קרייזלר: יש לו תכנית מאושרת ביישוב נווה דקלים, אבל עוד פעם הוא נופל בין כל הכיסאות לצערי.

ארז קרייזלר: מוקם פה גוש התיישבות, אני חושב שזה שירות אזורי, זה לא בית עלמין פרטי, מה שקרה הוא שמאחר שלא מצאנו גורם מתקצב, אנחנו, המועצה האזורית, יחד עם המנהלה, גייסנו כסף ראשוני, עשינו תכנון ראשוני, צריך לעשות שם תכנון מפורט ולביצוע מדובר על בין 3 ל-5 מיליון שקל, תלוי מה עושים, העניין הוא שאין פה אבא לדבר הזה.

ארז קרייזלר: לפני כחודש היה שר הדתות אצלנו במועצה, העלינו בפניו את העניין הזה, שבעצם אין פה גורם, אין פה אבא, אפרופו כבישים ללא אבא, יש פה בית עלמין ללא אבא ואני חייב להגיד שעד לרגע זה אין תשובה.

דוד אזולאי: זה במסגרת אותו דיון של משרדי הממשלה.

דוד אזולאי: הנושא הזה צריך לעלות באותו פורום של משרדי הממשלה.

דוד אזולאי: יש צוות היגוי ממשלתי בנושא של בתי עלמין.

דוד אזולאי: נדמה לי שגם המינהל יושב שם, זה לא רק משרד הפנים, זה משרד הפנים, זה משרד הבינוי והשיכון, זה המשרד לענייני דתות וזה מינהל מקרקעי ישראל.

ארז קרייזלר: בקיצור, מה שאנחנו צריכים בשלב ראשון זה 250,000 שקל לתכנון ואחרי זה ביצוע.

ארז קרייזלר: זה מה שצריך.

דני מורביה: כרגע אצלנו אסור למות ואסור להיות חולה.

דוד אזולאי: רבותיי, אני רוצה לסכם את הדיון הזה.

דוד אזולאי: אני אתחיל בנושא של משרד החינוך, גם במשרד החינוך יש נושא של תלמידי חוץ שכאן אני אבקש מראש המועצה שיפנה את הפנייה למשרד החינוך, זה מקרה חריג, זה לא כמו כל מקום אחר ותבקשו דרישה תקציבית.

דוד אזולאי: תפנו אלינו, אנחנו גם נפנה בנושא הזה ואני גם אוכל לקחת על עצמי לדבר אישית עם השר, כי אני חושב שהנושא הוא מספיק חשוב.

דוד אזולאי: לגבי כל הנושא של מבני ציבור ותשתיות פיתוח בכל אותם מקומות, פה אנחנו לוקחים על עצמנו כוועדה לפנות למנכ"ל ראש הממשלה, גם בנושא הזה וגם בנושא של בית עלמין אזורי.

דוד אזולאי: אנחנו נפנה ונבקש את ההתייחסות, כי אני חושב שאם יחכו עם שני הדברים האלה עד לבנייה, זה יכול להיות כבר מאוחר.

דוד אזולאי: סליחה על השאלה, אבל מה קורה בינתיים חס ושלום כשמישהו נפטר?

דוד אזולאי: מה אתם עושים?

דני מורביה: קודם כל אצלנו שני דברים, אסור למות ואסור להיות חולה.

דני מורביה: מי שרוצה להיות חולה או למות, שלא יבוא.

דני מורביה: אבל זו בעיה כרגע.

דוד אזולאי: בית העלמין האזורי פה?

דני מורביה: יש לנו בנהורה.

דני מורביה: לאמציה יש בית עלמין, לשקף יש בית עלמין ויש לנו בנהורה.

דני מורביה: כי רוב התושבים עד היום היו במערב לכיש.

דוד אזולאי: לגבי הנושא של הוועדה לתכנון ובנייה, תהיה פנייה למנכ"ל משרד הפנים ונשקול את האפשרות או להוסיף תקן או לאחד.

דוד אזולאי: יצטרכו לתת פתרון לזה, בגלל הצרכים המיוחדים של המקום פה, זה לא ועדה מרחבית כמו כל ועדה מרחבית, שלא תמיד יש לה את לחץ העבודה שיש פה, בכל זאת רוצים פה לבנות מאות מבנים ומישהו צריך לקחת את זה בחשבון.

דוד אזולאי: אני חוזר, הפנייה שלנו לראש הממשלה לעניין בית עלמין אזורי ופיתוח של מבני ציבור.

ארז קרייזלר: לא, זה לא פיתוח בית העלמין, זה פיתוח שטחי הציבור.

ארז קרייזלר: זה לא מבני הציבור, על מבני הציבור יש פיתוח.

שלומית אבינח: לא, אבל מבני הציבור בשלב ב' שלא קיימים בכלל.

שלומית אבינח: בסך הכול שלושה נושאים.

ארז קרייזלר: אחד זה פיתוח שטחי הציבור- - -

דוד אזולאי: ואחר כך בא השלב השני של מבני הציבור.

ארז קרייזלר: מבני הציבור בשלב ב'.

דוד אזולאי: הכביש סוכם.

דוד אזולאי: יש סיכום בין נציג מע"צ לבין ראש הרשות שהם ייפנו ויטפלו בנושא הזה.

דוד אזולאי: יורם, תעבירו לנו רשימה מסודרת של כל הפניות שלכם.

יורם אוהב ציון: כן, נעביר את הכול.

דוד אזולאי: רבותיי, אני מודה לכם, תודה רבה לכולם, הישיבה נעולה.